Ibu Hamil Yang Selalu Muntah Balik Makanan, Hati-hati! Ini Tanda Pedih Ulu Hati Makin Teruk

Gangguan pencernaan, juga disebut asid refluk atau pedih ulu hati ketika mengandung adalah perkara biasa. Tetapi jika tidak dirawat, ada risiko bahaya pada ibu dan juga kandungan!

Mari, kethui mengapa ibu mengandung sering alami
pedih ulu hati ketika hamil!

Untuk mendapatkan lebih banyak info tentang kehamilan di Malaysia, sila dapatkannya
di sini.

Gangguan pencernaan saat kehamilan

Ramai wanita mengalami
gangguan pencernaan
 dan pedih ulu hati ketika mengandung. Ia boleh menyebabkan rasa sakit dan ketidakselesaan.

Dianggarkan 8 daripada 10 wanita mungkin akan melalui keadaan ini semasa
tempoh kehamilan
.

Ia berkemungkinan berpunca daripada
perubahan hormon
 dan
bayi yang sedang membesar

menekan perut anda.

Gangguan pencernaan, juga disebut ‘dispepsia’, adalah rasa sakit atau ketidakselesaan di perut (abdomen atas atau perut), yang b
iasanya berlaku sejurus selepas makan atau minum.

Situasi ini juga mungkin terjadi dalam tempoh waktu tertentu selepas itu.

Sekiranya anda mengalami gangguan pencernaan pada
peringkat awal kehamilan
, ini mungkin disebabkan oleh perubahan tahap hormon.

Pada trimester kedua atau ketiga,
 gangguan pencernaan menjadi lebih kerap dan selalunya disebabkan oleh
tumbesaran bayi
 yang menekan perut.

Anda dapat membantu meredakan gangguan pencernaan dan pedih ulu hati semasa hamil dengan membuat perubahan pada diet dan gaya hidup.

Selain itu, ibu hamil yang
mengalami masalah asid refluks
 juga boleh mengambil ubat-ubatan tertentu yang selamat untuk kandungan.

Simptom pedih ulu hati ketika mengandung

Selain pedih ulu hati, gejala gangguan pencernaan dan asid refluks termasuklah:

Refluks atau memuntahkan semula makanan

Bersendawa

Perut terasa berat, kembung
 atau kenyang

Rasa sakit

Muntah

Apa yang mak buyung akan alami semasa serangan pedih ulu hati ketika mengandung adalah rasa sensasi terbakar pada tekak atau dada, sakit pada belakang tulang dada.

Ia disebabkan oleh asid dalam perut yang keluar daripada esofagus – tiub penghubung antara mulut dan perut – dan merengsakan lapisan esofagus.

Umumnya, bagi mereka yang sedang berbadan dua, gangguan ini didasari faktor seperti:

Pengambilan hidangan makanan besar

Makan makanan tinggi lemak seperti
makanan segera

Makan coklat atau pudina

Minum jus buah sitrus atau
minuman berkafein seperti kopi, teh
 atau minuman berkarbonat

Melakukan aktiviti fizikal
 sejurus selepas makan

Membongkokkan tubuh

Berasa gelisah dan cemas

Anda boleh mengalami gejala-gejala yang disebutkan di atas pada bila-bila masa dalam tempoh kehamilan.

Namun ia dikatakan lebih kerap terjadi bermula minggu ke-27 kehamilan dan ke atas. Jadi ibu-ibu kena lebih berhati-hati ya?

Mencegah pedih ulu hati semasa hamil

Sekiranya, simptom pedih ulu hati ketika mengandung yang dialami adalah ringan, melakukan perubahan pada diet atau gaya hidup dipercayai dapat membantu mencegah gangguan ini.

Apa yang boleh anda lakukan adalah:

Mengamalkan makan makanan dalam saiz hidangan kecil, dengan lebih kerap

Mengelakkan makan sebelum tidur

Menghindari makanan dan minuman yang disyaki punca asid refluks terjadi

Tidak minum banyak kopi pada penghujung hari

Elak
makan bersulam air
 yang boleh menjadikan perut lebih kenyang

Duduk tegak semasa makan dan tidak baring sejurus selepas makan

Makan gula-gula getah – ia membantu penghasilan lebih banyak air liur untuk meneutralkan asid

Berhenti merokok

Meninggikan bahagian kepala ketika tidur, anggaran ketinggian 10 hingga 15 cm

Berbaring mengiring pada sebelah kiri

Satu idea yang baik adalah untuk mencatatkan makanan atau minuman mahupun aktiviti tertentu yang boleh mencetuskan gangguan ini semasa kehamilan.

Jadi anda boleh mengelakkannya selepas ini!

Sekiranya gangguan pencernaan tidak berkurangan walaupun selepas perubahan dilakukan atau mungkin masalah pedih ulu hati ketika mengandung bertambah teruk, berjumpalah doktor.

Doktor mungkin akan mencadangkan anda untuk mengambil ubat untuk pencernaan, yang selamat digunakan semasa hamil.

Ubat-ubat ini boleh meneutralkan asid dalam perut, mengurangkan jumlah penghasilannya dan menyekat ia daripada naik ke esofagus semula.

Baca juga:

Dada Rasa Terbakar? Ia Mungkin Tanda Pedih Ulu Hati Yang Anda Tak Sedar! Ini Puncanya

Orang Terlebih Berat Badan Kena Jaga-jaga! Ada Risiko Kerap Pedih Ulu Hati

Pedih ulu hati ketika mengandung & risiko preeklampsia

Seandainya gejala masih tidak hilang walaupun selepas pengambilan ubat, pemeriksaan doktor segera amat digalakkan.

Ia penting kerana apa yang anda alami mungkin petanda sesuatu yang lebih serius, seperti preeklampsia.

Wanita hamil yang menghidap preeklampsia
 biasanya akan mengalami tekanan darah tinggi dan
masalah buah pinggang.

Masalah kesihatan ini juga boleh menjejaskan hati, darah serta otak wanita secara serius, dan preeklampsia boleh terjadi pada mana-mana ibu hamil!

Oleh itu, adalah mustahak untuk memaklumkan kepada doktor sekiranya ubat merawat pedih ulu hati semasa hamil tidak berkesan, atau risiko bahaya menanti anda dan bayi!

Ini terutamanya jika anda mengalami keadaan tidak sihat seperti:

Bengkak pada tangan, kaki atau muka secara tiba-tiba

Sakit kepala
 yang tidak hilang selepas pengambilan ubat tahan sakit ringan

Mengalami gangguan penglihatan seperti kabur atau melihat cahaya atau titik yang berkelip

Kesakitan yang kuat pada bahagian bawah tulang rusuk

Jika ada sebarang kebimbangan dan keraguan mengenai keadaan kesihatan anda, lakukan pemeriksaan doktor dengan segera.


Siapa Anwar Ibrahim, PM Malaysia ke-10? Ini Beberapa Sisi Kehidupannya, Ramai Tak Tahu!

Siapa Anwar Ibrahim? Anwar Ibrahim Perdana Menteri Malaysia ke-10 baru sahaja dilantik pada 24 November 2022. Jika ada yang bertanya
Anwar Ibrahim parti apa
? Beliau merupakan Presiden Parti Keadilan Rakyat (PKR) dan dalam masa yang sama sebagai Pengerusi Pakatan Harapan (PH). Ini beberapa kisah menarik mengenai kehidupan dan kesihatan beliau.

Untuk mendapatkan lebih banyak informasi tentang Kesihatan, anda boleh klik
di sini
.

Sedikit biodata Anwar Ibrahim Perdana Menteri Malaysia ke-10

Datuk Seri Anwar Ibrahim merupakan
anak
 kelahiran Ceruk Tok Kun, Bukit Mertajam, Pulau Pinang.

Beliau mendapat pendidikan awal di Bukit Mertajam Boys School sebelum menyambung pendidikannya ke peringkat menengah di Kolej Melayu Kuala Kangsar (MCKK), Kuala Kangsar, Perak.

Setelah itu, beliau meneruskan pengajiannya ke Universiti Malaya dalam bidang pengajian sastera Melayu.

Isteri beliau, Dr. Wan Azizah Wan Ismail merupakan seorang bekas
doktor perubatan
 dan juga mantan Timbalan Perdana Menteri Malaysia pada tahun 2018.

 Pasangan ini dikurniakan 5 orang cahaya mata. Anak sulungnya, Nurul Izzah adalah bekas Ahli Parlimen Lembah Pantai dan juga Permatang Pauh, dan terlibat aktif dalam arena politik negara.

Pernah jalani pembedahan tulang belakang

Pada tahun 2018, Anwar Ibrahim Perdana Menteri Malaysia ke-10 pernah menjalani pembedahan
tulang belakang
 dan juga
bahu
 di Turki.

Ia merupakan rawatan susulan dan pemulihan
lumbar stenosis secondary
 serta
central disc herniation
 yang dialaminya pada ketika itu.

Beliau telah menjalani pembedahan tersebut di Medipol Mega University Hospital, Istanbul, Turki.

Anwar Ibrahim Perdana Menteri ke-10 gemar luangkan masa bersama cucu

Sisi kehidupannya bersama ahli keluarga yang lain mungkin tidak diketahui ramai.

Namun, beliau merupakan seorang datuk yang amat gemar meluangkan masa bersama cucu-cucunya.

 Jika ada masa yang terluang, Anwar akan bermain catur bersama mereka kerana menurutnya, catur mengasah ketajaman minda dan juga kesabaran.

Selain itu, beliau juga gemar
menonton filem
 bersama-sama cucunya selain cuba menyambut hari lahir mereka bersama-sama.

Ini menunjukkan kepada kita bahawa keluarga tetap menjadi keutamaan dan tulang belakang kepada seseorang individu walau sesibuk mana pun diri kita bekerja.

Dengan adanya ahli keluarga di sisi, ia dapat memberikan ketenangan dan mengurangkan
tekanan
 yang dialami ketika bekerja.

Apa hobi Anwar Ibrahim?

Anwar amat gemar berbasikal jika mempunyai sedikit masa terluang.

 Aktiviti berbasikal sememangnya amat baik untuk kesihatan kerana ia menguatkan
otot
, jantung selain membantu membakar kalori dengan lebih cepat.

Bukan itu sahaja,
aktiviti berbasikal
 seperti yang dilakukan oleh Anwar ini sebenarnya boleh mengeratkan hubungannya bersama anggota masyarakat yang lain.

Pernah menulis beberapa buah buku

Mungkin ramai yang tidak tahu, Anwar Ibrahim Perdana Menteri ke-10 juga pernah menerbitkan beberapa buah
buku
 sebagai cara menterjemahkan pemikirannya untuk bacaan orang ramai.

Pada tahun 1996, beliau pernah menulis sebuah buku yang bertajuk Gelombang Kebangkitan Asia sebelum dipecat daripada UMNO pada 1998.

Setelah itu, beliau meneruskan penulisannya menerusi buku ‘Warkah Anwar: Surat-Surat Dari Penjara 1998-2004’.

Antara
judul buku
 lain yang ditulisnya termasuklah ‘Membangun Semula Makna Diri Malaysia’, ‘Jelaskan Wadah Perbaharui Tekad’, ‘Keadilan Bagi Orang yang Bersolat’ dan yang terkini, ‘Membangun Negara Madani’.

Aktiviti penulisan buku seperti ini boleh mengasah minda kita untuk berfikir dengan lebih tajam selain mendorong kita untuk membaca lebih banyak sumber bacaan lain.

Apa yang boleh dipelajari daripada Anwar Ibrahim Perdana Menteri ke-10?

Kini anda telah mengetahui siapa Anwar Ibrahim.

Walaupun sudah berusia 75 tahun, Anwar masih lagi mampu bergerak ke seluruh negara dan berkhidmat sebagai Perdana Menteri Malaysia.

 Antara rahsianya adalah dengan menjaga dan menyeimbangkan
kesihatan fizikal
 dan
 juga mental
 seperti yang dilakukan oleh beliau.

Kita boleh mengambil beberapa nilai positif daripada kehidupannya untuk diamalkan dalam kehidupan kita pula.


Lebih Hebat Dan Bertenaga, Ini Manfaat Madu Dan Bawang Putih Untuk Lelaki!

Selain Tongkat Ali
, resepi madu dan bawang putih
 untuk lelaki juga dipercayai adalah antara makanan yang bagus buat Kaum Adam kerana ia banyak manfaat pada kesihatan.

Sudah tentu juga manfaat tersebut bukan hanya terhad
pada aspek seksual lelaki sahaja
 kerana madu dan bawang putih ini mungkin turut bawa pelbagai lagi keistimewaan yang lain.

Persoalannya, apa manfaat daripada 2 jenis makanan ini; madu dan bawang putih untuk lelaki? Jom baca artikel!

Untuk mendapatkan lebih banyak informasi tentang Pemakanan Sihat, anda juga boleh klik
di sini
.

Anda biasa dengan madu dan bawang putih untuk lelaki?

Penulis yakin bahawa semua orang mesti sudah biasa dengan madu dan bawang putih meskipun kalian agak jarang ke dapur kerana ia
sering sahaja digunakan dalam masakan
.

Sebagai contoh mudah, madu itu biasa digunakan sebagai pemanis minuman bagi menggantikan gula dan susu atau turut disapukan di atas makanan seperti roti dan biskut.

Manakala bawang putih pula adalah sangat popular di dalam pelbagai
masakan masyarakat kita seperti sup
 untuk mewujudkan rasa serta aroma yang begitu menyelerakan.

Ini manfaat madu dan bawang putih untuk lelaki!

Bagi orang lelaki, anda mungkin tidak akan fikir banyak kali lagi sebelum ambil
madu atau bawang putih
 selepas ini kerana ia ada banyak manfaat-manfaat yang tersembunyi!

Untuk pengetahuan anda semua, berikut ini adalah manfaat kesihatan madu dan bawang putih untuk lelaki:

#1. Meningkatkan kemampuan seksual

Menurut kepercayaan orang lama, madu itu sangat bagus untuk diambil oleh pasangan suami isteri yang baru berkahwin terutamanya sebelum mereka pergi berbulan madu.

Ini kerana madu itu adalah sangat kaya dengan sumber pelbagai jenis nutrisi yang amat penting di dalam
proses penghasilan dan perembesan hormon testosteron
 orang lelaki.

Hipotesisnya: semakin tinggi hormon testosteron, semakin tinggi libido lelaki. Kesannya, maka anda mungkin mampu jadi lebih hebat beraksi bersama pasangan di ranjang.

#2. Meningkatkan kebolehan atletik

Bagi orang lelaki yang gemar bersenam dan bersukan, kemampuan atletik adalah sangat penting agar
 aktiviti fizikal itu dapat dilakukan
 dengan lebih cergas, kuat dan sihat.

Kajian menunjukkan bahawa pengambilan madu dengan kerap dapat memperbaiki proses keremajaan otot selepas beraktiviti, ia juga hampir sama fungsinya seperti glukosa dan fruktosa.

Dalam pada itu, pengambilan madu juga dipercayai mampu meningkatkan ketahanan dan kekuatan tubuh badan agar anda mampu untuk beraktiviti dengan lebih lama lagi.

#3. Manfaat madu untuk kulit lelaki

Siapa kata lelaki tidak perlu atau mahu kulit yang cantik? Madu mengandungi sebatian
alpha hydroxy acid
(AHA) semula jadi yang mampu membuat kulit anda lebih sihat.

Kandungan AHA ini mampu untuk menggelupaskan dan membuang sel kulit mati, minyak, peluh serta kekotoran dari anasir luar sekali gus membuat ia menjadi lebih bersih.

Disebabkan itu juga, ramai individu yang menggantikan
topeng muka artifisial
 dengan ramuan lebih alami seperti timun, lidah buaya serta madu untuk dijadikan
masker.

Bagaimana pula dengan bawang putih
? Berikut ini pula adalah manfaatnya untuk orang lelaki:

#1. Meningkatkan kemampuan seksual

Selain madu, bawang putih juga
dikategorikan sebagai makanan afrosidiak
 di mana ia agak tinggi dengan kandungan allisin yang mampu untuk melancarkan aliran darah.

Kelancaran aliran darah pada saluran darah di dalam zakar sudah tentu akan membantu para lelaki mendapatkan serta mengekalkan ereksi alat sulit untuk beraksi lebih hebat.

Bukan itu sahaja, ia juga mampu untuk meningkatkan libido iaitu kemahuan dan keinginan seksual lantas membuat ia bagus buat anda yang inginkan kehangatan di kamar tidur.

#2. Meningkatkan kesihatan imunisasi

Sebenarnya, bawang putih adalah tinggi dengan kandungan vitamin serta mineral lain seperti zat besi dan zat zink yang boleh membantu melawan jangkitan dalam tubuh badan.

Ia berfungsi dengan cara mengelakkan kerosakan sel serta menghindarkan kewujudan toksin di dalam tubuh badan anda lantas
menguatkan sistem daya tahan
atau imunisasi.

Apa yang mungkin lebih menarik, ada juga kajian mengatakan bahawa pengambilan bawang putih ini turut bagus untuk organ-organ tubuh badan lain seperti otak dan jantung.

#3. Bawang putih untuk rambut lelaki

Buat anda yang mungkin belum tahu, masyarakat dahulu gemar menyapukan ekstrak bawang putih ke kulit kepala kerana ia dipercayai
mampu untuk melebatkan lagi rambut
.

Kepercayaan ini mungkin ada benarnya kerana ia boleh membantu anda melawan masalah keguguran, kebotakan, uban, kelemumur serta kegatalan pada kulit kepala anda.

Maka tidak hairan jika
 bawang putih ini sangat popular
 di dalam kandungan syampu ekoran ia tinggi dengan sulfur dan antioksidan yang boleh bantu melawan radikal bebas.

Madu dan bawang putih untuk lelaki itu penting!

Konklusinya, kita mungkin dapat lihat di sini bahawa madu dan bawang putih untuk lelaki itu sangat penting terutamanya
di dalam aspek kehidupan seksual
mereka.

Pun begitu, ketahuilah bahawa anda masih memerlukan informasi dan nasihat daripada doktor sebelum mengamalkannya.


Ambil Asid Folik Untuk Tambah Darah, Ini Tip Buat Pesakit Penyakit Talasemia!

Penyakit talasemia sebenarnya terdiri daripada beberapa jenis
gangguan atau kondisi darah
 yang mempengaruhi badan manusia dalam satu cara yang sama.

Contohnya, talasemia merangkumi kondisi seperti alpha talasemia, beta talasemia dan talasemia jenis lain (E beta talasemia dan
talasemia sel sabit
).

Ada dua jenis talasemia iaitu alpha talasemia dan beta talasemia. Kedua-duanya mempunyai dua lagi pecahan kategori tambahan iaitu talasemia major dan talasemia minor.

Untuk mendapatkan lebih banyak informasi tentang Gangguan Darah, anda boleh klik
di sini
.

Bagaimana tahu diri pembawa @ penghidap talasemia?

Individu yang mempunyai
 talasemia sederhana dan teruk
 selalunya akan mengetahui mengenai kondisi mereka ini sejak kanak-kanak.

Mereka akan alami
anemia yang teruk
 ataupun doktor akan mengesan anemia pada individu tersebut ketika dia melakukan ujian darah.

Disebabkan talasemia merupakan sesuatu yang berlaku secara turun-temurun, kondisi ini selalunya berlaku kepada beberapa orang dalam satu keluarga.

Oleh sebab itu, pesakit talasemia juga mungkin didedahkan mengenai penyakit yang mereka alami melalui ahli keluarga terdekat.

Talasemia lebih lazim berlaku
 dalam kalangan mereka dari negara Mediterranean seperti Greece dan Turkey, dan juga individu yang berasal dari Asia, Afrika, dan Timur Tengah.

Bagaimana penyakit talasemia ini akan dirawat?

Rawatan talasemia berbeza bergantung kepada jenis dan betapa teruk keadaan pesakit tersebut. Semakin teruk talasemia yang pesakit tersebut hidap, semakin kuranglah hemoglobin yang terkandung di dalam badan pesakit.

Secara tidak langsung,
anemia yang dihidapi oleh pesakit
 juga akan menjadi semakin teruk.

Salah satu cara untuk merawat anemia adalah dengan menambah darah merah dalam badan.

Salah satu cara untuk menambah darah pula adalah dengan melakukan transfusi darah.
Pesakit yang menghidap talasemia
, terutamanya talasemia major memerlukan transfusi darah secara berkala untuk bantu mereka kekal sihat.

Selalunya, mereka yang menghidap talasemia yang ringan atau sederhana tidak memerlukan sebarang rawatan.

Namun, individu yang mengalami talasemia yang teruk mungkin perlukan:

Chelation therapy
 – Terapi ini dijalankan untuk membuang lebihan zat besi di dalam darah. Untuk pengetahuan anda,
zat besi akan berkumpul
 di dalam badan pesakit talasemia yang melakukan tranfusi darah secara berkala

Pemindahan sum sum tulang – Rawatan ini boleh digunakan untuk merawat kanak-kanak yang mempunyai talasemia yang teruk. Penerima sum sum tulang tidak lagi perlu lakukan transfusi darah

Suplemen asid folik untuk kanak-kanak dengan penyakit talasemia jenis haemoglobin H

Penyakit hemoglobin H (HbH) merupakan sejenis talasemia alpha yang menyebabkan penghidapnya mengalami anemia yang teruk.

Kebanyakan pesakit yang mempunyai Hbh tidak memerlukan sebarang transfusi darah, namun doktor mungkin akan menggalakkan agar pesakit mengambil
suplemen asid folik
 sebanyak 0.5 ke 1.0 mg sehari.

Tambah lagi, pesakit perlu mengambil vaksinasi
 sama seperti kanak-kanak lain
 untuk melindungi mereka daripada sebarang jangkitan.

Suplemen ini bertujuan untuk membantu badan pesakit untuk membuat sel darah baru.

Selain itu, pesakit yang mempunyai kondisi ini mungkin memerlukan transfusi darah, lebih-lebih lagi selepas melakukan sebarang pembedahan.

Namun,
ada juga penghidap talasemia
 jenis ini yang mungkin memerlukan transfusi darah secara berkala.

Oleh sebab itu, mereka perlu mengambil ubat-ubatan tambahan untuk
membuang lebihan zat besi
 daripada badan mereka.

Ibu bapa yang mempunyai anak dengan penyakit ini perlu berjumpa doktor dengan kerap supaya tahap hemoglobin anak mereka boleh dipantau.

Lama-kelamaan, kanak-kanak tersebut mungkin tidak lagi perlu untuk mengunjungi hospital sekerap dulu.

Kunjungan pesakit yang seterusnya ke pusat talasemia mungkin hanya satu atau dua kali setahun.

Gaya hidup yang individu perlu amalkan!

Pesakit yang hidup dengan kondisi ini perlu melakukan
perubahan dari segi gaya hidup
. Contohnya:

Elakkan makan suplemen yang
mengandungi zat besi
.

Pastikan anda makan makanan yang sihat – Selain suplemen asid folik, doktor mungkin akan membekalkan pesakit dengan suplemen kalsium dan vitamin D untuk mengekalkan kekuatan tulang.

Pastikan anda elakkan jangkitan – Basuh tangan dengan kerap dan jauhi mereka yang sakit.

Pesakit juga perlu mengambil vaksinasi untuk mengelakkan meningitis, pneumonia dan
hepatitis B
. Pastikan anda berjumpa doktor secepat mungkin jika terkena jangkitan.

Hidup dengan penyakit talasemia amat mencabar.
Jadi, pesakit yang mempunyai penyakit ini mungkin perlu mendapatkan khidmat doktor sebelum membina keluarga.

Pesakit juga boleh menyertai
 kumpulan sokongan untuk pesakit talasemia
. Mereka boleh berikan anda informasi tambahan dan menjadi pendengar yang lebih baik.


7 Tips Mudah Menghilangkan Perut Kejang Akibat Haid, Akupuntur Pun Boleh?

Senggugut bakal menjejaskan kehidupan dan kesihatan
 seorang wanita itu. Jadi, bagaimana untuk mengurangkan perut kejang akibat haid adalah salah satu tip yang paling berguna untuk wanita!

Untuk pengetahuan anda, terdapat banyak cara untuk mengurangkan kekejangan haid, termasuk:

Tip Mengurangkan Kekejangan Haid

Baca lagi artikel berkaitan:

Kekejangan Haid, Ini Beberapa Cara Mengatasi Senggugut Yang Boleh Para Wanita Cuba!

Rasa Kejang Atau Sakit Setiap Kali Haid? Jangan Risau, Cuba Buat 11 Cara Ini!

Setiap Kali HAID Mesti Rasa Kekejangan Perut, Patutkah Saya Berjumpa Doktor?

Dapatkan ubat tahan sakit haid yang betul

Betul di sini bermaksud selamat. Jenis disyorkan ubat-ubatan ini adalah
ibuprofen
 dan naproxen.

 Ia adalah ubat bukan steroid anti-radang (NSAID) yang benar-benar selamat untuk
mengurangkan kekejangan haid dengan dos sederhana.

Perut kejang akibat haid berlaku kerana prostaglandin dihasilkan semasa haid sementara NSAID boleh menurunkan paras bahan ini, dengan itu, mengurangkan kesakitan.

 Terdapat dua perkara yang perlu diingatkan
 apabila menggunakan ubat-ubatan ini
. Pertama, semak dengan doktor untuk mendapat ubat yang paling sesuai dengan anda.

Kedua, beri perhatian kepada dos seperti yang diarahkan oleh pengamal dan perawat kesihatan.

Teruskan pemakanan

Pengambilan kurang
lemak
 dan lebih sayur-sayuran boleh meringankan kesakitan kerana ia mengurangkan risiko keradangan pada badan. Kaedah ini secara tidak langsung tetapi berkesan.

Di samping itu, mengambil vitamin D secukupnya
. Dos vitamin D3 yang tinggi juga boleh mengurangkan kekejangan haid. Minyak ikan dan vitamin B juga boleh membantu.

Dapatkan teh ketika haid

Sesetengah herba memainkan peranan
estrogen
 untuk menenangkan perut kejang akibat haid .

 Teh chamomile, teh peppermint atau teh cramp bark amat disyorkan.

Walau bagaimanapun, berbincang dengan doktor untuk melihat jika anda mempunyai
sebarang masalah dengan hormon
 atau saluran kencing.

Cuba akupunktur

Akupuntur
 boleh merehatkan sistem saraf, menggalakkan aliran darah ke organ-organ dalaman dan bertindak sebagai agen anti-radang.

Oleh itu, terapi ini
berkesan boleh mengurangkan kekejangan haid
. Semua yang anda perlu lakukan adalah mencari akupunktur yang profesional.

Tuam haba

Apabila kekejangan haid berlaku, organ-organ dalaman berkontraksi dengan kuat.

Sebaliknya, haba boleh melegakan otot, dengan itu, ia mengurangkan kesakitan.

Urut dengan minyak pati

Kaedah ini entah bagaimana gabungan
akupuntur
 dan terapi herba.

Orang yang menerima bantuan daripada wangian dan kaedah fizikal santai dengan urutan.

Menggunakan pad panas atau tuala panas dan lembap untuk melindungi kawasan perut kejang.

Sebagai alternatif, anda boleh guna botol diisi dengan air suam untuk tuam pada perut anda.

Melakukan senaman

Dalam jangka panjang, melakukan
senaman dengan kerap akan membantu mengurangkan
 kekejangan perut akibat haid anda.

 Ia juga adalah satu cara terbaik untuk meningkatkan daya tahan tubuh badan anda!


Hubungan Intim Bersama Pasangan Boleh Tingkatkan Kesihatan Jantung Anda, Betul Ke?

Ada individu yang bertanya, adakah terdapat manfaat seks untuk kesihatan jantung? Dan, adakah berbahaya untuk melakukan seks jika mempunyai penyakit jantung? Ini kupasannya.

Adakah seks dianggap sebagai satu senaman?

Ya, tetapi ia bukanlah satu senaman yang mencukupi. Secara puratanya,
anda tidak akan dapat membakar kalori harian anda semasa melakukan hubungan seks.

Katakanlah anda menghabiskan masa antara 5 hingga 15 minit bagi satu sesi hubungan intim, anda dianggap membakar kalori seolah-olah anda berjalan kaki selama 20 minit.

Pasangan yang berada di bahagian atas mencapai degupan jantung sekitar 120. Pasangan yang berada di bahagian bawah pula mencapai degupan jantung sekitar 110.

Dengan kata lain, anda dapat melakukan senaman kardiovaskular yang minimum daripada hubungan seks. Namun, jangan menganggapnya sebagai satu-satunya senaman anda.

Adakah terdapat manfaat seks yang bagus untuk kesihatan jantung?

Mungkin ya!

Satu kajian mendapati bahawa lelaki yang bersetubuh dua kali seminggu atau lebih
, kurang cenderung untuk menghidap penyakit kardiovaskular berbanding mereka yang melakukan hubungan seks sebulan sekali atau kurang.

Penyelidikan seperti ini biasanya tertumpu pada lelaki kerana lelaki lebih ramai mempunyai penyakit jantung. Namun, alasan ini juga boleh terpakai kepada golongan wanita.

Walau bagaimanapun, kajian seperti ini tidak membuktikan bahawa seks mencegah penyakit jantung.

Tetapi ia menunjukkan bahawa seks adalah sebahagian daripada gaya hidup yang menyihatkan jantung secara keseluruhan. Baru anda tahu apakah manfaat seks melalui kajian ini.

Hubungan intim adalah seperti latihan aerobik yang lain.

Ia meningkatkan kadar denyut jantung dan tekanan darah anda serta permintaan jantung anda terhadap oksigen, terutamanya dalam tempoh 10 hingga 15 saat ketika anda mencapai orgasme.

Memandangkan aktiviti seks adalah seperti aktiviti aerobik, seks boleh mencetuskan angina. Angina ialah sakit dada yang disebabkan oleh aliran darah yang lemah ke bahagian jantung.

Menurut satu kajian, ini juga dapat meningkatkan risiko serangan jantung pada satu atau dua jam pertama setelah anda melakukan hubungan seks.

Namun, risiko itu sangatlah kecil. Menurut kajian tersebut, dalam setiap 10,000 individu yang melakukan hubungan seks seminggu sekali, hanya dua hingga tiga individu yang akan mengalami serangan jantung tambahan.

Berkenaan risiko kematian semasa hubungan seks pula, ia hampir tidak berlaku.

Kadar kematian secara tiba-tiba semasa hubungan seks hanya 0.6% hingga 1.7%, dan sebahagian besar kematian (82% hingga 93%) adalah pada orang lelaki.

Sama seperti mana-mana bentuk senaman yang lain,
 seks memerlukan sejumlah kecergasan jantung.

Dalam sebuah kajian, individu yang lebih aktif secara fizikal, termasuk mereka yang sering melakukan hubungan seks, mempunyai risiko yang lebih rendah untuk mengalami serangan jantung setelah melakukan aktiviti seksual.

Ada kajian yang cenderung menganggap seks sebagai ‘penanda’ kesihatan.

Sekiranya anda melakukan lebih banyak hubungan seks, ada peluang yang baik untuk anda menjadi lebih cergas dan lebih aktif. Ini untuk memastikan agar anda mendapat manfaat seks.

Adakah sesiapa boleh membuktikan bahawa manfaat seks bagus untuk kesihatan jantung?

Mungkin tidak. Sebagai contoh, kajian pemerhatian dapat mewujudkan perhubungan antara aktiviti seks dan juga kesihatan jantung.

Tetapi kajian tersebut tidak dapat membuktikan hubungan sebab dan juga akibat antara kedua-duanya.

Untuk membuktikan sebab dan akibat, anda memerlukan percubaan klinikal secara rawak dengan kumpulan kawalan yang menjauhkan diri daripada hubungan seks untuk jangka masa yang panjang.

Namun, hal ini agak mustahil untuk dilaksanakan.

Ini merupakan antara sebab mengapa kajian boleh mengatakan seks mungkin baik untuk jantung kita, tetapi kita tidak dapat mengatakannya dengan pasti.

Sekiranya anda mempunyai penyakit jantung, adakah berisiko untuk melakukan hubungan seks?

Dalam kebanyakan kes, ia tidak berisiko.
Pesakit sering bertanya mengenai perkara ini setelah mengalami serangan jantung atau diagnosis penyakit jantung.

 Sekiranya anda cukup sihat untuk melakukan seks, maka lakukanlah.

Tekanan darah anda akan meningkat semasa melakukan hubungan seks, biasanya sekitar 160/90. Kadar tekanan ini adalah sama jika anda berjalan cepat selama beberapa minit dan ia akan kembali turun selepas itu.

Adakah seks memberikan manfaat kepada kesihatan keseluruhan anda?

Ya. walaupun aktiviti seks bukanlah satu aktiviti berintensiti tinggi seperti anda melakukan angkat berat, namun seks yang kerap bersama pasangan boleh memberikan gaya hidup yang sihat secara keseluruhannya.

Aktiviti seks juga boleh menyebabkan anda lebih gembira, lebih tenang dan kurang stres.

Dengan kata mudah, seks mungkin bermanfaat kepada anda kerana ia tidak membahayakan kesihatan jantung anda.


Tanpa Sedar, Ini 5 Perkara Yang Kita TAK PATUT Buat Lepas Makan (Termasuk Makan Buah!)

Pernah tak anda amalkan tabiat tidur selepas makan? Tak boleh buat selalu amalan ini, berikut sebabnya, jom ambil tahu!

Setiap
manusia dan makhluk yang hidup di muka bumi ini perlu untuk makan dan minum
 demi kelangsungan hidup masing-masing.

Seusai sahaja bersantapan, pasti akan terlintas pelbagai perkara untuk dibuat di fikiran kita semua bukan?

Namun sila berwaspada kerana ada perkara yang boleh menjejaskan keadaan kesihatan jika dibuat selepas makan!

Jom sama-sama kita ikuti artikel ini untuk mengetahui mengenai perkara tersebut dengan lebih mendalam lagi.

Untuk mendapatkan lebih banyak info tentang Pemakanan Sihat, sila dapatkannya
di sini.

Kenapa kita perlu makan dan minum?

Pernahkah anda terfikir mengapa kita perlu
makan dan minum secara berkala pada waktu pagi, tengah hari, petang serta malam
?

Salah satu sebab yang paling ketara adalah untuk memuaskan rasa lapar yang akan wujud apabila sudah beberapa ketika tidak mengambil sebarang makanan atau minuman.

Namun ada lagi satu sebab yang juga penting iaitu bagi membekalkan tenaga untuk tubuh badan kekal berfungsi dengan baik serta memperbaiki sel yang telah rosak.

Bergantung kepada jenis makanan atau minuman,
kita akan mendapat nutrisi yang berlainan dan ia sangat penting bagi proses tumbesaran dan perkembangan
 tubuh badan.

Dalam erti kata yang lebih mudah, tubuh badan kita tidak mampu berfungsi tanpa makanan dan minuman ibarat sebuah kereta tanpa minyak petrol.

Berbalik kepada persoalan utama artikel ini, apa perkara yang kita tidak boleh buat selepas makan?

Apa perkara tidak boleh buat selepas makan?

Selepas makan, sudah pasti tubuh badan kita akan sedikit kepenatan ekoran kekenyangan bukan? Sebab itu ramai yang suka tidur selepas makan!

Selain tidur selepas makan, ada juga yang gemar merokok atau pelbagai lagi tabiat yang sudah dijadikan rutin selepas bersantapan.

Namun kalian perlu lebih berwaspada kerana ada beberapa perkara yang sebenarnya kita tidak boleh buat.

#1. Tidur selepas makan

Tidak dapat dinafikan bahawa
tidur selepas makan sememangnya memuaskan
 namun ia adalah perkara pertama yang perlu dielakkan.

Ini kerana tubuh badan kita memerlukan sedikit masa untuk memproses serta menghadam makanan dan minuman yang diambil.

Dengan tidur, ia akan merencatkan proses ini lalu membuat tubuh badan tidak mendapat resapan nutrisi yang sewajarnya.

Jangan terkejut jika perut kalian makin membuncit jika masih meneruskan tabiat ini ya?

#2. Mandi selepas makan

Selain tidur selepas makan, mandi juga dikatakan boleh jadi punca mengapa perut anda mudah boroi!

Untuk pengetahuan anda,
mandi selepas makan juga akan melambatkan proses pencernaan makanan
 yang sangat diperlukan untuk menyerap nutrisi.

Ia berlaku akibat darah pada perut akan mengalir pada bahagian tubuh badan yang lain semasa mandi dan tidak membantu proses pencernaan.

Tidak salah untuk mandi selepas kenyang jika anda menunggu beberapa minit atau jam untuk proses pencernaan ini tamat terlebih dahulu.

#3. Makan buah

Selain tidur selepas makan, ramai orang yang gemar mengambil buah-buahan selepas makan berat kononnya untuk menghilangkan rasa hanyir atau tidak selesa pada mulut.

Ia kurang bagus kerana sepatutnya anda perlu makan buah terlebih dahulu beberapa jam sebelum makan kerana buah tidak akan diproses dengan betul.

Sebaiknya akhiri waktu makan anda dengan mengambil sedikit manisan untuk menyegarkan mulut anda!

#4. Minum teh

Ya, anda tidak salah membacanya kerana
teh adalah bersifat asidik dan pengambilannya juga akan menjejaskan proses pencernaan
 selepas makan.

Ini terutamanya jika kalian mengambil unsur protein semasa bersantapan kerana asid dalam teh akan mengeraskan sebatian protein tersebut.

Dalam pada itu, ia juga akan mengganggu proses penyerapan zat besi yang sangat penting untuk tubuh badan kita melalui pengambilan protein.

Jika masih mahu, sila minum beberapa jam sebelum dan selepas makan okay?

#5. Merokok

Sebenarnya kami tidak perlu menerangkan dengan lebih lanjut mengapa anda tidak boleh merokok selepas makan kerana kesannya sudah terang lagi bersuluh.

Buat anda yang belum tahu, rokok sememangnya tidak bagus untuk kesihatan kita secara umum dan akan lebih teruk sekiranya diambil selepas makan.

Ini kerana, sungguhpun merokok hanya sebatang selepas makan dikatakan kesannya serupa dengan menghisap 10 batang rokok!

Berhentilah daripada meneruskan tabiat yang hanya akan memusnahkan kehidupan
 kalian ini sebelum terlambat ya?

Bagaimana dengan anda? Adakah salah satu daripada 5 perkara perlu dielakkan selepas makan ini dilakukan? Jika ya, segera mengubahnya demi kehidupan yang lebih sihat dan sejahtera!


Kegagalan Buah Pinggang: Jenis, Simptom, Punca & Rawatan

Apabila
buah pinggang (ginjal) anda tidak lagi berupaya untuk menapis darah
 menyebabkan bahan kumuh berkumpul di dalam badan, anda sedang mengalami keadaan kesihatan yang dikenali sebagai kegagalan buah pinggang.

Bagi memahami kepentingan organ tersebut kepada setiap manusia, berikut merupakan fakta ringkas berkenaan dengannya:

Bagi individu sihat, buah pinggang anda berupaya untuk menapis 120 hingga 150 quart darah yang kemudiannya menghasilkan air kencing.

Buah pinggang anda sentiasa bekerja untuk
membuang segala bentuk toksin dan bahan kumuh di dalam badan
.

Buah pinggang boleh merembeskan hormon yang mampu menggalakkan penghasilan sel darah merah dan kawalan terhadap tekanan darah manusia.

Buah pinggang merupakan organ penting yang mengawal keseimbangan elemen nutrisi mikro seperti kalsium, potasium dan natrium di dalam darah.

Apabila
 anda mengalami masalah kegagalan buah pinggang
, organ tersebut tidak lagi berfungsi seperti sediakala.

Jenis kegagalan buah pinggang

Secara umumnya, terdapat dua jenis kegagalan buah pinggang; akut dan kronik.

Kegagalan buah pinggang akut

Apabila buah pinggang anda tidak berupaya untuk menapis bahan kumuh di dalam darah secara tiba-tiba, ia dikenali sebagai kegagalan buah pinggang akut.

Jenis
kegagalan organ ini boleh berlaku pada kadar yang sangat cepat
 dan kebiasaannya ia terjadi pada mereka yang sudah dimasukkan ke dalam hospital.

Mereka yang mengalaminya memerlukan rawatan intensif.

Walau bagaimanapun, keadaan kesihatan ini boleh pulih terutamanya jika anda mempunyai tahap kesihatan yang sangat baik.

Kegagalan pinggang kronik

Seperti yang telah disebutkan tadi, kegagalan buah pinggang akut boleh berlaku dalam masa yang singkat.

Apabila
kita bandingkan dengan keadaan kronik pula
, buah pinggang mereka yang mengalaminya akan hilang fungsi secara perlahan-lahan.

Ramai orang mungkin tidak sedar akan gejala kegagalan buah pinggang kronik pada peringkat awal.

Mereka hanya akan mengalami simptom apabila
kerosakan yang dialami berada pada tahap yang teruk
.

Gejala dan simptom

Terdapat individu yang langsung tidak mengalami sebarang simptom terutamanya jika mereka berada di peringkat awal buah pinggang gagal berfungsi.

Pun begitu, antara simptom yang boleh dialami oleh pesakit adalah seperti berikut:

Sesak nafas

Bengkak tangan/kaki akibat pengumpulan air

Penurunan pada kadar pengeluaran air kencing

Simptom lain yang boleh dialami bersama dengan gejala kegagalan ginjal adalah:

Sawan

Sakit dada

Koma

Kekeliruan

Loya

Kelesuan

Simptom yang anda alami boleh jadi berbeza mengikut tahap keterukan kegagalan ginjal.

Punca masalah kesihatan ini berlaku

Istilah kegagalan buah pinggang mempunyai konteks yang luas.

Ia boleh disebabkan oleh pelbagai jenis faktor dan keadaan kesihatan. Punca itulah yang kebiasaannya akan menentukan jenis kegagalan buah pinggang yang dialami penghidap.

Berikut merupakan antara punca yang boleh menyebabkan kegagalan buah pinggang.

Tisu parut atau batu karang
 yang menghalang saluran di organ buah pinggang.

Keadaan kesihatan seperti penyakit buah pinggang polisistik, glomerulonefritis, tekanan darah tinggi dan kencing manis.

Jangkitan teruk, penyakit jantung, dehidrasi, tindak balas alergi dan keadaan kesihatan yang boleh menyebabkan aliran darah ke buah pinggang terganggu.

Darah beku pada sekitar atau di dalam buah pinggang.

Kesan sampingan ubat dan alkohol
.

Antibiotik tertentu.

Penggunaan ubat terapi kemo.

Sindrom uremik hemolitik.

Lupus.

Vaskulitis.

Lebihan toksin yang berasal daripada logam berat.

Komplikasi bagi kegagalan buah pinggang

Anda berisiko untuk mengalami komplikasi bagi masalah kegagalan buah pinggang jika ia tidak dirawat dengan sebaiknya.

Berikut merupakan komplikasi yang boleh anda alami:

Kerosakan buah pinggang kekal (jika anda
menghidap kegagalan buah pinggang kronik
 peringkat akhir).

Lemah otot.

Sakit dada.

Pengumpulan cecair di dalam badan (asitis).

Anemia.

Sistem imun lemah.

Komplikasi kehamilan (bagi wanita hamil).

Kekuatan tulang merosot
.

Diagnosis dan rawatan

Lazimnya, fungsi buah pinggang seseorang boleh dilihat melalui ujian darah yang mengukur paras kreatinin di dalam darah.

Jika nilainya tinggi, ia bermakna
buah pinggang anda tidak berfungsi dengan baik
.

Keputusan ini boleh memberi petanda akan kegagalan buah pinggang walaupun pesakit tidak mengalami sebarang simptom.

Doktor anda juga mungkin akan melakukan ujian imbasan dan air kencing.

Jika keadaan begitu teruk, pengambilan sampel tisu buah pinggang (biopsi) juga boleh dilakukan.

Bagaimana anda merawat buah pinggang gagal berfungsi?

Bergantung kepada jenis kegagalan buah pinggang, rawatan boleh berbeza mengikut keperluan pesakit.

Pada kebanyakan masa, doktor mungkin hanya mempreskripsikan rawatan bagi
keadaan kesihatan kronik atau komplikasi
 yang anda alami.

Jika buah pinggang anda tidak berupaya untuk berfungsi seperti normal, anda mungkin memerlukan dialisis.

Ia merupakan sejenis rawatan yang lazim diberikan kepada mereka yang menghidap kegagalan buah pinggang peringkat akhir.

Pun begitu, mereka yang mengalami
masalah buah pinggang akut turut memerlukan dialisis
 pada keadaan tertentu untuk membuang toksin di dalam badan mereka semasa organ tersebut sedang kembali pulih.

Dalam kes yang lebih serius, anda mungkin memerlukan pendekatan yang lebih ekstrem untuk merawat masalah buah pinggang anda.

Sebagai contoh, ada pesakit yang
memerlukan pemindahan buah pinggang
 bagi memperbaharui fungsi organ.

Mereka perlu mengambil ubat seumur hidup agar badan tidak menolak buah pinggang tersebut.

Bila anda seharusnya berjumpa dengan doktor?

Jika anda pernah mengalami sebarang simptom yang tersenarai di atas, anda digalakkan untuk berjumpa dengan doktor.

Amalan langkah pencegahan kegagalan ginjal atau rawatan pada peringkat awal boleh menghindarkan komplikasi serius.

Adakah masalah ini boleh dihindarkan?

Walaupun sukar untuk kita meramalkan risiko buah pinggang gagal berfungsi, terdapat beberapa langkah yang boleh menurunkan kebarangkaliannya daripada berlaku.

Antaranya adalah:

Amalan gaya hidup sihat.

Jika didiagnosis atau mengalami sebarang simptom, rujukan kepada doktor boleh mengurangkan risiko komplikasi.

Rujuk doktor
sebelum mengambil sebarang ubat bukan preskripsi.

Berhenti merokok.


Diet Simple Ini Bantu Anda Kurangkan Beban Masalah Di Dalam Minda

Apa yang biasa anda lakukan apabila berhadapan dengan sesuatu masalah?

Mungkin ada yang pergi bersiar-siar atau melakukan apa sahaja yang boleh membuatkannya lupa berkenaan masalah yang berlaku. Bagi pihak penulis, penulis lebih gemar untuk tidur jika menghadapi masalah, kerana penulis boleh melupakannya dalam jangka masa waktu yang pendek selain mengelakkan
overthinking
.

Kini terdapat cara yang jauh lebih berkesan untuk membantu anda mengurangkan beban masalah yang dialami. Cara yang telah terbukti ini juga lebih mudah dan dikatakan boleh mengurangkan
kemurungan
 atau
depresi
. Anda pasti ingin tahu apakah cara tersebut. Silakan baca pendedahan di bawah ini.

Makanan sihat bantu kurangkan kemurungan

Kajian mendapati, pertukaran daripada diet yang tidak sihat kepada yang lebih sihat boleh membantu mereka yang sedang kemurungan dalam tempoh masa kurang daripada satu bulan. Kajian tersebut telah dijalankan terhadap 76 orang pelajar universiti yang mana kebanyakan daripada mereka mengambil makanan yang diproses,
gula
 dan lemak tepu.

Walau bagaimanapun, terdapat perubahan yang siginifikan dalam hanya tiga minggu setelah pelajar-pelajar ini bertukar kepada diet seperti buah-buahan, sayur, ikan dan
daging
 tanpa lemak.

Apa yang menyebabkan perubahan tersebut?

Pakar menyatakan bahawa, makanan yang mengandungi banyak kandungan vitamin, mineral dan antioksidan membantu mengekalkan kesihatan otak dan mengurangkan keradangan dan ‘stres dalaman’ yang berkait rapat dengan kemurungan. Ini menunjukkan bahawa diet yang baik turut memainkan peranan terhadap kesihatan mental yang lebih baik.

Apa yang dimakan oleh responden kajian?

Dalam kajian ini, responden kajian yang terdiri daripada para pelajar universiti ini telah dibahagikan kepada dua kumpulan; ‘perubahan diet’ dan ‘diet biasa’. Mereka yang berada dalam kumpulan ‘perubahan diet’ diminta untuk mengambil jenis makanan seperti berikut:

5 hidangan sayur-sayuran

2 atau 3 potong buah setiap hari

3 hidangan bijirin penuh

3 bahagian daging tanpa lemak

Telur

Tauhu
 atau legum

2 sudu makan minyak zaitun

1 sudu teh serbuk kunyit atau kayu manis

Mereka juga diminta untuk mengurangkan pengambilan karbohidrat halus, gula, lemak dan makanan yang diproses.

Bagi mereka yang berada dalam kumpulan ‘diet biasa’ pula, mereka diminta untuk meneruskan pemakanan yang biasa dimakan oleh mereka. Selepas 21 hari atau 3 minggu, responden yang berada dalam kumpulan ‘perubahan diet’ memperlihatkan skor kemurungan, keresahan dan stres yang lebih sedikit berbanding sebelumnya. Manakala bagi mereka yang berada dalam kumpulan ‘diet biasa’, skor kemurungan, keresahan dan stres berada pada bilangan yang sama tanpa wujud sebarang perbezaan.

Aktiviti sihat yang lain

Jurucakap bagi sebuah kumpulan kebajikan kesihatan mental, Richard Colwill menyatakan, mereka yang mempunyai masalah mental turut disarankan untuk melakukan gaya hidup yang sihat seperti senaman dan tidak meninggalkan sebarang waktu makan terutamanya sarapan pagi. Ini kerana tahap gula darah yang rendah boleh memberi tekanan pada mood seseorang individu.

Bagi mereka yang sedang mengalami masalah yang berat dan tidak tertanggung, makan secara sihat sahaja tidak mencukupi. Anda perlu mendapatkan pertolongan daripada kumpulan profesional seperti doktor, ahli psikologi atau pekerja sosial. Mereka merupakan ‘kaki’ dan ‘tangan’ yang akan sentiasa memberikan sokongan daripada aspek rawatan yang diperlukan oleh anda.


5 Sebab Mengapa Tak Hamil Walaupun Ada Ovulasi, Para Wanita WAJIB Ambil Tahu Jika Nak Anak!

Mengapa masih tidak hamil sedangkan ketika tempoh subur anda melakukan hubungan seks? Apakah punca yang mungkin menjadi penyebabnya? Ikuti penjelasan ini.

Bukan hanya tempoh subur

Jadi anda masih tidak mengandung walaupun sudah bersama pasangan semasa tempoh subur?

Pastinya ia sedikit mengecewakan apabila anda sudah bersedia untuk membina keluarga, namun masih tidak hamil walaupun telah mencuba berkali-kali.

Anda tahu antara faktor
 kesihatan umum yang menjadi punca kehamilan sukar
 untuk berlaku adalah seperti:

Sperma tidak berkualiti

Penyakit radang pelvis (PID)

Sindrom ovari polisistik (PCOS)

Tetapi berdasarkan pemeriksaan doktor, anda dan pasangan sihat.

Jadi apakah faktor yang menyebabkan anda tidak hamil walaupun telah melakukan hubungan seks dengan kerap semasa tempoh subur?

5 sebab tidak hamil walaupun mengalami tempoh subur

Berikut boleh menjadi faktor yang mendasari mengapa anda masih tidak hamil, seperti:

 Tekanan

Apabila anda meluahkan kepada keluarga dan rakan bahawa anda dan pasangan sedang mencuba untuk hamil, pastinya jawapan balas yang biasa diterima adalah seperti, “Bersabar, adalah nanti rezeki tu”, kan?

Bercakap memang lebih mudah daripada melakukannya.

Tekanan, sama ada baik atau buruk, boleh memberikan kesan kepada anda dari aspek fizikal dan mental.

Pada dasarnya, keseimbangan dan ketenangan adalah perkara penting dalam usaha untuk
mendapatkan zuriat
.

Sebaliknya, jika anda berada dalam tekanan, sistem adrenal anda akan terganggu.

Akhirnya menyukarkan peluang anda untuk mengandung walaupun kerap melakukan hubungan intim dalam tempoh subur.

Jadi anda perlu belajar untuk lebih bertenang. Siapa tahu, mungkin peluang anda untuk hamil lebih tinggi selepas ini.

 Tidak cukup tidur

Sudah tentu anda sedia maklum bahawa tidur mencukupi penting bagi memastikan badan mendapat tenaga yang diperlukan untuk kekal fokus sepanjang hari.

Tetapi ada sebab lain yang akan menyebabkan anda mahu mendapatkan tidur yang cukup selepas ini.

Umumnya, individu yang kurang tidur akan memberikan tekanan pada badan dan apabila berada dalam keadaan letih, badan tidak dapat berfungsi dengan sebaiknya.

Bahkan, bagi mereka yang tidak cukup tidur,
sistem imun badan
 akan menurun dan akan lebih terdedah untuk mendapat jangkitan.

Dalam masa yang sama ia juga akan menjejaskan kitaran tempoh subur anda. Wanita yang tidak cukup tidur akan mudah berasa gelisah.

Bukan itu sahaja, individu lelaki turut menerima impak jika kurang tidur.

Jangkitan yang berlaku boleh mengakibatkan demam dan kepanasan berlebihan, sekali gus merosakkan
kualiti sperma
 untuk sementara waktu.

 Masalah berat badan

Seorang wanita dengan kurang atau berlebihan berat badan mungkin lebih cenderung untuk mengalami kesukaran mengandung.

Badan yang kurang makan berkemungkinan besar tidak mengalami tempoh subur yang betul.

Manakala, individu yang mempunyai berat badan berlebihan pula boleh memberikan impak lebih besar terhadap kesuburan.

Ini kerana berat badan yang berlebihan akan mengurangkan peluang anda hamil walaupun mempunyai kitaran ovulasi berkala.

Semakin jauh anda tersasar di atas nilai 25 berdasarkan
nilai indeks jisim badan (BMI)
, lebih tinggi risiko untuk tidak hamil.

Mengekalkan berat badan seimbang dengan amalan diet yang sihat serta melakukan senaman secara berkala, boleh mendatangkan keajaiban pada minda dan badan anda.

 Kekeliruan mengenai tempoh subur

Sebenarnya, ramai wanita yang masih tidak memahami
kitaran haid
 mereka sendiri.

Kebanyakan daripada kita, diajar bahawa tempoh kitaran biasa adalah antara 28 hari. Tetapi pada dasarnya setiap wanita mempunyai tempoh masa kitaran yang berbeza.

Ini bermakna perkara paling penting anda lakukan jika ingin berbadan dua adalah untuk memahami tempoh kitaran anda.

Rezeki dan peluang untuk mendapat zuriat akan lebih besar jika anda memantau ovulasi dan melakukan hubungan seks pada waktu yang tepat.

Perkara lain yang perlu anda ketahui adalah mengenai panjang hayat sperma selepas ia dilepaskan di dalam faraj.

Umumnya, sperma dapat hidup selama 3 hari dalam serviks. Jadi anda tidak perlu berasa tertekan untuk berjimak dengan pasangan setiap hari pada tempoh subur.

 Bersikap positif

Sikap positif dalam diri juga penting sekiranya anda sedang
merancang untuk mengandung
. Ini kerana wujud hubungan yang besar antara minda dan badan.

Elakkan daripada mendengar perkara yang negatif dan cuba untuk bersabar walaupun masih tidak hamil.

Mempersiapkan diri dalam tempoh setahun lebih awal adalah idea yang baik jika anda merancang untuk mula membina keluarga pada masa hadapan.

Ia memberikan anda masa untuk melakukan perubahan dalam gaya hidup seharian.

Dapatkan bantuan pakar

Walaupun anda dan pasangan tidak mengalami sebarang masalah kesihatan seksual yang boleh menyukarkan peluang anda untuk hamil, tetapi tiada salahnya jika kalian melakukan rundingan bersama pakar.

Lebih-lebih lagi jika sudah terlalu lama mencuba namun masih tidak hamil.

Sebaiknya, berbincanglah dengan pakar mengenai pilihan yang ada untuk menjalani rawatan kesuburan.

Semoga ada rezeki untuk anda dan pasangan memperolehi zuriat satu masa nanti, teruskan berusaha!


Bayi Dah Sedia Nak Makan? Sabar, Kenal Pasti Tanda Palsu Ini Dulu, Mungkin Si Manja Main-main

Memperkenalkan makanan kepada bayi anda di samping pengambilan susu badan atau susu formula biasanya bermula apabila anak anda berumur 6 bulan. Sebelum usia 6 bulan, anak anda memperoleh semua nutrien yang mereka perlukan daripada susu ibu, jadi mereka tidak perlu diperkenalkan kepada makanan pejal dalam diet mereka. Walau bagaimanapun, anda perlu terus memberikan susu formula (jika mereka menyusu susu formula) sehingga mereka berusia sekurang-kurangnya satu tahun.

Kenapa saya perlu elak memperkenalkan makanan terlalu awal?

Sama seperti ibu bapa yang lain, anda akan dinasihatkan untuk memperkenalkan makanan kepada bayi anda pada sekitar usia enam bulan. Jika anda mula memperkenalkan makanan lebih awal daripada ini, terdapat beberapa masalah yang mungkin muncul, termasuklah:

Sistem pencernaan dan buah pinggang anak anda belum cukup berkembang untuk memproses makanan pejal. Memperkenalkan makanan pejal kepada anak anda mungkin menyebabkan masalah pencernaan, seperti cirit-birit dan penyakit seliak (coeliac). Penyakit seliak berlaku apabila badan tidak dapat memproses gluten, bahan yang terdapat dalam gandum dan bijirin lain.

Sewaktu anak anda berusia kurang daripada 6 bulan, susu ibu atau susu formula sudah cukup untuk memberi mereka nutrien yang diperlukan.

Tidak ada manfaat kesihatan positif jika bayi anda diperkenalkan kepada makanan terlalu awal. Malah, bayi anda masih mempunyai refleks lidah jika mereka berusia kurang dari 6 bulan. Refleks ini membuatkan mereka menolak sebarang makanan dalam mulut mereka. Sebelum anda memperkenalkan makanan, bayi anda perlu sudah hilang refleks ini agar mereka boleh memakan makanan pejal. Refleks selalunya mula berkurangan antara empat dan enam bulan.

Risiko bayi anda mengalami jangkitan dan alahan yang boleh meningkatkan risiko masalah pencernaan dan obesiti di kemudiah hari. Bayi anda mungkin akan mengalami masalah kulit kerana peningkatan risiko masalah kulit seperti ekzema. Ekzema menyebabkan kulit kering, merah dan gatal-gatal.

Peningkatan berat badan yang berlebihan: Bayi anda berisiko untuk bertambah berat badan secara berlebihan apabila dewasa.

Satu lagi sebab kukuh untuk menunggu hingga enam bulan adalah disebabkan proses memperkenalkan makanan akan menjadi lebih cepat dan lebih mudah. Pada usia ini, bayi anda mungkin sudah boleh duduk pada kerusinya, mengambil makanan dengan mudah dari sudu dan / atau mengambil dan memegang makanan untuk makan sendiri.

Disebabkan alasan yang kukuh ini, dan disebabkan anda boleh menawarkan mereka pelbagai jenis makanan pada usia ini, anda boleh segera memperkenalkan diet yang pelbagai. Sebaliknya, jika anda bermula lebih awal daripada enam bulan, anda akan mula dengan lebih perlahan dan berhati-hati serta jenis makanan yang boleh anda berikan kepada bayi anda adalah terhad.

Jangan terkeliru dengan ‘tanda-tanda palsu’ bayi bersedia untuk makanan pejal

Terdapat beberapa perkara yang selalu dilakukan semua bayi sewaktu usia ini yang sering kali disalah tafsir sebagai tanda bersedia untuk makanan pejal. Oleh itu, jika bayi anda melakukan perkara yang berikut, anda tidak boleh terus segera memberikan makanan pejal, melainkan jika anda dapat mengenal pasti tanda-tanda kesediaan yang betul.

Mengunyah tangan. Hampir semua bayi suka menyumbat mulut mereka dengan mainan, selimut mahupun buku lima mereka. Ini salah satu cara mereka belajar tentang dunia di sekeliling mereka. Oleh itu, mengunyah tangan sendiri bukanlah tanda keinginan untuk memakan makanan pejal.

Bangun pada waktu malam. Walaupun bayi anda kebiasaannya tidur nyenyak dan baru sekarang mula bangun pada waktu malam, ini tidak bermakna sudah tiba masanya memperkenalkan makanan pejal. Tidak ada bukti bahawa pemberian makanan boleh membuat bayi anda kembali nyenyak tidur.

Ingin menyusu badan lebih banyak. Adalah biasa bagi bayi anda untuk melalui tempoh pertumbuhan di mana mereka akan menjadi sangat lapar. Berikan mereka lebih banyak susu, bukannya memberikan makanan pejal.

Bagaimana untuk memperkenalkan makanan kepada bayi anda?

Seperti semua pengalaman baru yang akan anda lalui dengan bayi anda, sebaiknya mula secara perlahan-lahan dan mengikut rentak yang sesuai dengan anda. Ingat, ini bukan satu perlumbaan, jadi mula secara perlahan dengan satu makanan pejal sehari kemudian sarapan, makan tengah hari, minum petang dan makanan ringan menjelang usia mereka setahun. Sesetengah bayi akan mengambil masa yang lama untuk melalui proses ini berbanding yang lain.

Anda tidak perlu membeli makanan khas untuk bayi anda. Terdapat banyak makanan harian yang sesuai. Ini termasuklah:

Nasi dicampur dengan susu bayi anda

Sayur-sayuran yang dimasak dan dilecek seperti kentang, keledek, lobak merah, atau kobis

Pisang yang dikupas dan dilecek

Buah yang dikupas, dimasak dan dilecek, seperti epal atau pir.

Jika anda memutuskan untuk memperkenalkan makanan lebih awal, terdapat beberapa perkara yang perlu anda awasi:

Semua peralatan makan, termasuk mangkuk dan sudu perlu disterilkan.

Bayi yang masih kecil memerlukan puri makanan dan makanan tertentu perlu dielakkan.

Semua makanan perlu dalam bentuk puri dengan konsistensi halus sempurna, sehingga bayi anda berumur 6 bulan. Ini boleh menjadikannya lebih sukar untuk beralih kepada makanan yang dilecek, atau makanan dengan rasa pejal.

Sekiranya mereka berusia bawah 6 bulan, anda perlu memberi mereka makan dari kerusi bayi atau semasa duduk di atas pangkuan anda, atau duduk dengan disokong oleh bantal di atas lantai.

Jangan berikan mereka makanan berikut sehingga mencapai usia 6 bulan. Ini kerana makanan berikut mungkin boleh mencetuskan perkembangan alahan makanan:

Sebarang makanan yang mengandungi gandum atau gluten seperti tepung gandum, roti, bijirin yang diperbuat daripada gandum, rusk (biskut balak/ biskut lutut), spageti atau pasta lain.

Kacang, termasuk kacang tanah dan produk kacang tanah;

Benih;

Hati

Telur

Ikan dan kerang

Madu (harus dielakkan sehingga 12 bulan)

Susu lembu

Makanan lembut yang tidak dipasteurkan

Elakkan menambah garam atau gula untuk makanan bayi anda.

Hello Health Group
 tidak memberikan nasihat, diagnosis atau rawatan perubatan.


Apa Itu Penyakit Crohn: Kenali Tanda, Punca & Rawatan Ini

Apa itu p
enyakit Crohn?
Ia merupakan salah satu penyakit radang usus besar selain daripada kolitis ulseratif.

Ia sering dimanifestasikan sebagai
keadaan radang pada dinding organ dan boleh berlaku pada mana-mana bahagian sepanjang sistem gastrousus (dari mulut hingga ke anus).

Jika dibandingkan dengan populasi biasa, mereka yang mengalami masalah radang usus besar ini mempunyai risiko kematian yang agak tinggi.

Walaupun punca yang tepat masih lagi tidak diketahui, penyakit ini boleh berlaku kesan daripada interaksi rumit antara kecenderungan genetik, faktor persekitaran dan
juga kecelaruan sistem imun terhadap bakteria baik di dalam usus besar.

Dalam tempoh lebih 50 tahun, angka penyakit ini telah berterusan meningkat dengan rekod kes baharu tertinggi dicatat di Eropah utara, United Kingdom (UK) dan juga Amerika Utara.

Untuk mendapatkan lebih banyak info tentang Kanser, sila dapatkannya
di sini.

Tanda klinikal penyakit Crohn

Berbeza dengan kebanyakan masalah kesihatan lain, diagnosis bagi penyakit keradangan usus ini hanya boleh disahkan secara klinikal.

Ini bermakna pengesahan masalah kesihatan tersebut perlu dibuat secara sistematik, bermula daripada pengambilan
sejarah pesakit, pemeriksaan fizikal dan dapatan ujian makmal.

Cirit-birit kronik
yang melebihi tempoh 4 minggu adalah simptom yang paling kerap berlaku dalam kalangan penghidap penyakit ini.

Selain daripada itu, pesakit juga boleh mengalami simptom lain seperti:

Sakit perut (70%)

Susut berat badan (60%)

Darah, mukus (lendiran) atau kedua-duanya di dalam najis (40–50%)

Oleh sebab proses patologi penyakit radang usus besar melibatkan keradangan pada dinding usus besar, ia boleh menyebabkan pembentukan fistula.

Fistula adalah lubang atau laluan yang menghubungkan di antara dua bahagian seperti organ
, salur darah atau struktur yang lain.

Ia merupakan komplikasi yang boleh dialami kesan daripada proses keradangan, jangkitan atau kecederaan semasa pembedahan.

Dianggarkan sekitar 35 peratus pesakit mengalami masalah fistula menjadikan ia komplikasi paling lazim direkodkan bagi penyakit Crohn.

Perkara ini, ditambah pula dengan
fakta yang menyatakan masalah radang usus merupakan faktor risiko kanser kolorektal,
 boleh memberi impak yang negatif ke atas kualiti hidup penghidap.

Faktor risiko penyakit Crohn

Umur dan jantina

Kebiasaannya mereka yang didiagnosis dengan penyakit ini, berusia sekitar 30 hingga 39 tahun.

Dalam soal pengaruh jantina, terdapat perbezaan taburan geografi – iaitu populasi Kanada dan New Zealand, wanita adalah 10 hingga 30% lebih berisiko untuk mendapat penyakit ini manakala di Jepun dan Korea, lelaki dilaporkan mempunyai risiko tiga kali ganda lebih tinggi berbanding wanita untuk didiagnosis dengan penyakit ini.

Genetik

Menurut 2 kajian kohort yang dijalankan di negara Britain dan Jerman,
anak kembar seiras boleh didiagnosis dengan penyakit yang mempunyai lokasi dan tingkah laku yang serupa.
 Mereka juga cenderung untuk didiagnosis pada usia yang sama.

Kanak-kanak yang mempunyai kecenderungan genetik boleh mengalami penyakit ini pada usia yang lebih muda berbanding dengan ibu bapa mereka semasa didiagnosis.

Etnik

Prevalens bagi penyakit ini sangat tinggi dalam kalangan populasi Yahudi.

Walau bagaimanapun, variasi prevalens yang bergantung kepada kedudukan geografi menunjukkan peranan faktor persekitaran juga penting dalam proses patologi penyakit.

Baca juga:

Masalah keradangan yang lain

Masalah keradangan yang lain turut memberikan implikasi kepada kebarangkalian untuk anda didiagnosis dengan penyakit radang usus besar ini.

Antaranya adalah penyakit
ankylosing spondylitis
, perikarditis, asma,
malah penyakit kulit seperti psoriasis dan dermatitis atopik.

Faktor Persekitaran punca peningkatan penyakit Crohn

Peningkatan jumlah penyakit ini di seluruh dunia boleh berpunca daripada faktor persekitaran dan impaknya boleh dilihat dengan lebih jelas pada kanak-kanak.

Tabiat merokok telah dikenalpasti mempunyai pengaruh ke atas fenotaip penyakit ini.

Kajian meta-analisis menunjukkan rokok berupaya untuk meningkatkan risiko penyakit setinggi dua kali ganda berbanding dengan risikonya pada populasi umum.

Faktor pemakanan seperti pengambilan makanan berlemak juga boleh meningkatkan kecenderungan untuk mengalami masalah kesihatan ini. Pun begitu,
diet yang tinggi dengan serat dan buah telah dikenalpasti sebagai faktor pelindung daripadanya.

Diagnosis & ujian untuk penyakit Crohn

Buat masa kini, masih belum ada peralatan yang mampu mendiagnosis masalah keradangan usus ini.

Sebaliknya, pemeriksaan pesakit dibuat secara sistematik berdasarkan kepada sejarah perubatan, dapatan pemeriksaan fizikal dan keputusan ujian makmal.

Penggunaan skop bagi melihat keadaan di dalam usus besar dan kecil disertakan dengan biopsi sampel tisu merupakan kaedah yang digunakan secara meluas di seluruh dunia.

Alatan canggih lain yang turut digunakan adalah
 alat ultra bunyi, tomografi berkomputer (VT) serta pengimejan resonans magnetik (MRI).

Teknik lain yang lebih canggih melibatkan penggunaan sebiji kapsul yang boleh ditelan masuk ke dalam
sistem gastrousus
 oleh pesakit.

Kapsul tersebut dilengkapi dengan kamera tanpa wayar
pakai buang.

Ia akan melalui saluran pencernaan sehingga dikumuhkan melalui dubur dan analisis rakaman boleh dibuat setelah ia selesai.

Ia merupakan satu kaedah yang mudah dan tidak invasif berbeza dengan penggunaan skop.

Malah, penggunaan teknologi ini juga membantu meningkatkan ketepatan diagnosis sebanyak 15 peratus.

Konklusi

Sudah berdekad lamanya kita mengkaji dan mengenali proses patologi yang menyebabkan kecelaruan fungsi pada pesakit yang menghidap penyakit Crohn.

Setakat ini, kita sudah menemui pelbagai jenis klu dalam usaha untuk meningkatkan tahap efektif diagnosis supaya kualiti hidup penghidap terjamin.

Kalaulah sekarang kita sudah menemui pelbagai maklumat yang bakal membantu menguruskan penyakit ini, bagaimana pula dengan 50 tahun akan datang?


Ujian Laringoskopi Langsung

Definisi

Apakah itu laringoskopi langsung?

Laringoskopi ialah satu pemeriksaan yang membolehkan doktor melihat bahagian belakang tekak, kotak suara (laring) dan kord vokal anda menggunakan skop (laringoskop). Terdapat dua jenis laringoskopi, setiap satunya menggunakan alatan yang berbeza.

Laringoskopi langsung membolehkan doktor melihat tekak anda dengan lebih dalam. Ia boleh dilakukan melalui dua cara.

Laringoskopi fleksibel menggunakan tiub fiber optik yang halus dan fleksibel bersama lampu dan lensa kamera di hujungnya yang dinamakan laringoskop. Tukang bedah anda memasukkan laringoskop melalui hidung ke belakang mulut anda. Ia digunakan untuk pemeriksaan dan untuk membuat diagnosis.

Laringoskopi kaku menggunakan tiub yang direka khas yang dimasukkan melalui mulut. Alat-alatan kemudiannya boleh dimasukkan melalui tiub tersebut untuk membuang benda yang menyumbat tekak anda. Ia juga boleh digunakan untuk mengambil sampel tisu (biopsi), membuang polip (ketumbuhan) dari kord vokal anda atau untuk melakukan rawatan laser.

Kedua-dua jenis prosedur laringoskopi kebiasaannya dilakukan oleh tukang bedah telinga, hidung dan tekak (ear, nose and throat, ENT).

Mengapa ia dilakukan?

Doktor mungkin mengesyorkan anda melakukannya jika anda mengalami:

Nafas berbau yang tidak hilang

Masalah pernafasan termasuk nafas berbunyi (stridor)

Batuk kronik

Batuk darah

Susah menelan

Sakit telinga yang tidak hilang

Merasakan sesuatu tersekat di tekak anda

Masalah jangka masa panjang respiratori bahagian atas bagi perokok

Ketumbuhan di kepala atau leher dengan tanda-tanda kanser

Sakit tekak yang tidak hilang

Masalah suara melebihi 3 minggu termasuk serak, suara lemah atau tiada suara

Laringoskopi langsung turut juga digunakan untuk:

Mengambil sampel tisu dari tekak untuk pemeriksaan di bawah mikroskop (biopsi)

Mengalihkan objek yang menghalang saluran pernafasan (contohnya guli atau duit syiling)

Laringoskopi tetap langsung secara umumnya disyorkan untuk:

Mereka yang mudah rasa ingin termuntah disebabkan kelainan pada struktur tekak mereka.

Mereka yang mungkin mengalami simptom-simptom penyakit laring atau faring.

Mereka yang tidak memberikan respon kepada rawatan simptom laring.

Perkara yang perlu anda tahu sebelum ujian

Apa yang anda perlu tahu sebelum menjalani ujian ini?

Skop fleksibel menunjukkan tekak lebih baik dan lebih selesa untuk anda. Skop kaku sering digunakan dalam pembedahan.

Ketahui apa yang berlaku

Apakah persediaan ujian ini?

Sila berbincang dengan doktor anda tentang bagaimana prosedur tersebut dilakukan dan apakah persediaan yang diperlukan. Doktor akan meminta anda elakkan makan dan minum selama 8 jam sebelum pemeriksaan jika anda akan menerima sesetengah jenis anestesia. Jika anda menerima anestesia ringan (kebiasaannya diberikan di dalam pejabat doktor), tiada keperluan untuk berpuasa.

Pastikan anda beritahu pada doktor ubat-ubatan yang anda ambil. Anda mungkin diminta untuk berhenti mengambil sesetengah ubat termasuk aspirin dan sesetengah pencair darah seperti Plavix seminggu sebelum prosedur.

Apa yang berlaku ketika ujian ini?

Laringoskopi fleksibel langsung

Doktor akan menggunakan skop yang fleksibel dan halus untuk melihat tekak anda. Anda mungkin diberikan ubat untuk mengeringkan cecair di dalam hidung dan tekak anda. Ini membolehkan doktor melihat dengan lebih jelas. Bius topikal mungkin disemburkan pada tekak anda untuk melalikannya.

Skop dimasukkan ke dalam hidung dan ditolak ke dalam tekak dengan perlahan. Semasa skop masuk ke dalam tekak, doktor mungkin menyemburkan lagi ubat untuk membuatkan tekak terus lali semasa pemeriksaan. Doktor juga mungkin melalikan hidung anda yang akan membuka laluan hidung dan memberikan penglihatan yang lebih baik.

Laringoskop kaku langsung

Sebelum pemeriksaan, alihkan semua permata, gigi palsu dan cermin mata. Anda perlu mengosongkan pundi kencing sebelum pemeriksaan. Anda akan diberikan pakaian untuk dipakai.

Laringoskopi kaku langsung dilakukan di dalam bilik bedah. Anda akan tidur (anestesia umum) dan tidak merasakan skop di dalam tekak anda.

Anda akan baring semasa prosedur ini. Selepas anda sudah tidur, laringoskop kaku akan dimasukkan ke dalam mulut sampai ke tekak. Doktor boleh melihat kotak suara (laring) dan kord vokal anda.

Laringoskop kaku juga boleh digunakan untuk membuang objek asing di dalam tekak, mengambil sampel tisu (biopsi), membuang polip dari kord vokal atau melakukan rawatan laser.

Pemeriksaan mengambil masa 15 ke 30 minit. Anda mungkin diberikan pek ais untuk digunakan pada tekak anda bagi mengelakkan bengkak.

Apa yang berlaku selepas ujian ini?

Selepas prosedur tersebut, anda akan diperhatikan oleh jururawat selama beberapa jam sehingga anda sedar sepenuhnya dan mampu untuk menelan.

Jangan makan atau minum apa-apa selama 2 jam selepas laringoskopi atau sehingga anda boleh menelan tanpa tercekik. Kemudian, anda boleh mulakan dengan menghirup air. Bila anda sudah rasa bersedia, anda boleh makan seperti biasa.

Jangan mengosongkan tekak anda atau batuk dengan kuat beberapa jam selepas laringoskopi.

Jika kord suara anda terkesan semasa prosedur, sila rehatkan suara anda sepenuhnya selama 3 hari.

Jika anda bercakap, lakukan dengan tona suara biasa dan jangan bercakap dalam tempoh yang sangat lama. Berbisik atau menjerit boleh menegangkan kord vokal semasa ia sedang cuba untuk sembuh.

Suara anda mungkin serak selama lebih kurang 3 minggu selepas prosedur jika ada tisu yang dibuang.

Jika nodul atau luka lain dibuang dari kord vokal anda, anda harus melakukan rehat suara secara total (tanpa bercakap, berbisik atau membuat apa-apa bunyi) selama 2 minggu.

Memahami keputusan

Apa maksud keputusan saya?

Selepas prosedur tersebut, doktor akan berbincang dengan anda tentang keputusan dan pilihan rawatan atau merujuk anda kepada doktor lain. Jika anda menerima biopsi, ia memerlukan 3 ke 4 hari untuk mendapatkan keputusan.

Normal:

Tekak (laring) tidak mengandungi bengkak, luka, kesempitan atau objek asing. Kord vokal tidak mengandungi tisu parut, ketumbuhan (tumor) atau tanda-tanda lumpuh.

Abnormal:

Laring anda mengalami keradangan, luka, kesempitan, tumor atau objek asing. Kord vokal anda mempunyai tisu parut atau tanda-tanda lumpuh.

Keputusan abnormal boleh jadi disebabkan oleh:

Refluks asid (GERD) yang boleh menyebabkan kemerahan dan bengkak pada kord vocal

Kanser tekak atau kotak suara

Nodul pada kord vokal

Polip (ketumbuhan benigna) pada kotak suara

Keradangan tekak

Penipisan otot dan tisu kotak suara (presbylaryngis)

Julat normal bagi ujian ini mungkin berbeza bergantung kepada makmal dan hospital. Sila berbincang dengan doktor anda tentang apa-apa persoalan yang anda ada berkenaan keputusan ujian anda.

Jika anda mempunyai sebarang persoalan berkenaan ujian ini, sila berunding dengan doktor anda untuk memahami dengan lebih baik.


9 Sebab untuk Anda Makan Manggis

Manggis adalah buah tempatan yang popular di Malaysia. Buah yang subur di negara-negara Asia Tenggara ini selalu menjadi pilihan untuk dinikmati bersama keluarga dan sahabat handai. Bukan sekadar rasa yang sedap, ia juga penuh dengan pelbagai khasiat yang membuatkan anda ingin mendapatkannya sekarang!

Ingin tahu khasiatnya? Baca sehingga akhir.

1. Anti-kanser

Kandungan xanthones di dalam buah ini bertindak sebagai anti-kanser, anti-radang dan anti-bakteria. Menurut kajian, xanthones menghalang perkembangan sel di dalam kanser usus (kolon). Jika digunakan bersama-sama dengan rawatan kanser yang lain, ia akan memberikan kesan yang berganda.

2. Anti-radang

Buah yang telah lama menjadi amalan penduduk Asia Tenggara ini terbukti mempunyai sifat anti-radang. Ia menghalang pelepasan histamin dan prostaglandin, iaitu bahan kimia utama dalam proses radang. Sifat ini membantu mengurangkan kesakitan dan lebam serta melawan penyakit radang kronik seperti radang usus dan artritis.

3. Baik untuk kulit

Ada kajian yang menunjukkan bahawa kandungan yang ada di dalam manggis boleh mencegah kanser kulit. Kaya dengan sifat anti-radang, anti-bakteria, anti-kulat, anti-alahan dan anti-oksidan, ia juga membantu mengurangkan beberapa keadaan kesihatan kulit seperti penuaan, ekzema, alergik dan jangkitan bakteria. Kandungan vitamin C pula membuatkan kulit cantik dan bebas jerawat.

4. Merangsang penyembuhan luka

Minuman manggis boleh membuatkan luka anda lebih cepat sembuh. Kulit dan daunnya boleh dijadikan herba untuk diletakkan ke atas luka agar lebih cepat baik. Minumannya juga boleh dicampurkan dengan daun dan kulit.

5. Anti-oksidan

Semua orang tahu bahawa anti-oksidan adalah penting. Sifat ini merangsang sistem ketahan badan, melambatkan proses penuaan dan membantu melawan banyak penyakit.

6. Mengawal diabetes

Buah ini adalah antara makanan yang efektif dalam mengawal kadar gula di dalam darah. Tapi jangan pula anda meninggalkan ubat-ubatan yang sedang diambil sebelum berbincang dengan doktor anda.

7. Mengurangkan berat badan

Memasukkan manggis ke dalam diet anda mungkin satu langkah yang baik. Pelbagai nutrisi yang terkandung di dalamnya, termasuk rendah kalori dan tinggi serat, membantu mengawal berat badan, tapi sudah tentu dalam sukatan yang sederhana. Jika terlebih makan, jangan salahkan buah pula!

8. Melindungi jantung

Jangan terkejut jika buah ini sebenarnya mampu mengurangkan risiko serangan jantung dan strok. Kajian menemui manfaat ini melalui fungsi anti-oksidan dan pengawalan kadar lemak di dalam darah.

9. Merangsang sel darah merah

Anemia mungkin boleh dielakkan jika anda mengambil buah ini secara berkala. Selain itu, ia juga diketahui dapat meningkatkan peredaran darah di dalam badan.


Suka Simpan Barang Lama Yang Tak Berguna Hingga Penuh Rumah? Ini Tanda SAKIT MENTAL

Kita selalu dengar orang tua bercakap, “Barang yang ada tu simpan, takut nanti nak guna!”. Kalau anda nak tahu, ini merupakan salah satu ungkapan kegemaran milik pesakit
hoarding disorder.

Nak tahu apa itu
hoarding disorder
? Jom ikuti artikel kami di bawah!

Simpan terlalu banyak barang, tapi sayang nak buang!

Pernahkah anda berjumpa dengan
seseorang yang mempunyai masalah hoarding?
 Selalunya, orang yang mempunyai masalah ini ada timbunan barang yang amat banyak di rumah.

Individu yang menjadi
hoarder
 atau pengumpul barang selalunya sukar untuk berpisah dengan barang-barang kepunyaannya.

Mereka mempunyai ikatan emosi, fizikal, dan sosial dan kadangkala kewangan terhadap barang yang mereka simpan.

Walau bagaimanapun, bukan semua orang yang simpan barang dikategorikan sebagai
hoarder
.

Apa yang membezakan mereka dengan
collector
 atau pengumpul barang ialah orang yang mempunyai masalah ini akan simpan apa sahaja walaupun mereka tidak perlukan barang tersebut.

Lambakan barang yang mereka kumpul juga boleh memenuhi rumah hingga mencecah siling.

Kadang-kadang, barang mereka terlampau banyak dan bersepah sehinggakan individu tersebut tidak dapat akses ke bahagian lain rumah mereka.

Keadaan yang bersepah ini selalunya akan memberi impak yang negatif kepada hidup mereka. Rumah yang bersepah pasti
tidak sesuai untuk membesarkan sebuah keluarga.

Mereka juga akan jadi sensitif jika barang mereka dibuang atau dialihkan.

Mereka yang menderita sakit ini selalunya akan mempunyai konflik dengan keluarga dan sukar untuk melakukan apa-apa aktiviti seperti memasak ataupun mandi di rumah masing-masing.

Hoarding disorder
 berlaku kepada 2 – 6% daripada populasi di seluruh dunia. Penyakit ini juga lebih biasa dalam kalangan lelaki daripada perempuan.

Anda mungkin juga berminat:

“Jauh Sangat Dengan Tuhan, Sebab Tu Banyak Masalah”-Jangan Katakan Ini Pada Orang Depresi

Tak Perlu Jumpa Orang, TV Dah Cukup Untuk Bersosial-Kajian, Ini Cara Baru Tingkat Kesihatan Mental!

Simpan banyak barang antara simptom
hoarding

Antara tanda-tanda individu yang mengalami penyakit ini ialah:

Sukar untuk membuang barang.

Rumah, kereta atau pejabat bersepah dan dipenuhi barang.

Boleh hilang barang penting dalam timbunan barang.

Gemar ambil barang-barang percuma

Tidak akan menjemput sesiapa ke rumah kerana takut ataupun malu.

Tidak akan membaiki rumah.

Beli barang kerana ada diskaun ataupun untuk simpan sebagai stok di rumah.

Tidak boleh susun barang mereka.

Takut untuk buang barang kerana fikir ia akan digunakan nanti.

Kadangkala, penyakit ini terjadi kerana individu
 tersebut sudah biasa mengabaikan diri sendiri.

Oleh itu, mereka yang hidup seorang diri, tidak berkahwin, miskin semasa membesar, ada sejarah keluarga yang turut lakukan perkara yang sama dan sudah biasa hidup dalam keadaan bersepah adalah mereka yang berisiko untuk menjadi hoarder.

Selain daripada menganggap barang yang mereka simpan boleh digunakan nanti, mereka juga kadangkala ada ikatan emosi yang terlampau kuat terhadap barang-barang tersebut.

Sebagai contoh, mereka mungkin tidak boleh buang barang yang berada di rumah mereka kerana ia milik ahli keluarga mereka yang sudah meninggal dunia dan diwariskan kepada mereka.

Hoarding disorder
, sebuah penyakit mental

Hoarding disorder
 adalah satu tanda individu tersebut mungkin alami
obsessive-compulsive personality disorder
 (OCPD),
obsessive-compulsive disorder
 (OCD),
attention-deficit/hyperactivity disorder
 (ADHD), depresi,
keresahan (anxiety)
 ataupun nyanyuk (
dementia
).

Ada kajian yang mendapati bahawa 1 daripada 4 penghidap OCD mempunyai masalah mengumpul barang.

Penghidap penyakit ini boleh dipulihkan. Walau bagaimanapun, sukar untuk membantu pesakit yang mengalami keadaan ini kerana mereka sendiri tidak menganggap ia sebagai satu masalah.

Selalunya, ahli keluarga yang akan membawa pesakit
hoarding disorder
 berjumpa doktor. Namun, mereka memerlukan sokongan yang tidak berbelah-bahagi daripada keluarga terdekat untuk berubah.

Yakinkan pesakit bahawa tidak ada sesiapa yang akan membuang atau simpan barang mereka di rumah ketika mereka berjumpa doktor.

Ahli keluarga juga tidak boleh terlalu memaksa individu yang mempunyai
hoarding disorder
 kerana ia hanya akan membuatkan keadaan jadi lebih teruk.

Mereka mungkin akan putuskan hubungan atau mengelak daripada berjumpa anda pada masa hadapan.

Tunggu hingga mereka
mendapat motivasi sendiri
 untuk berubah dan jangan paksa mereka secara keterlaluan.

Sukar, tetapi tidak mustahil untuk dirawat

Selalunya, penghidap
hoarding disorder
 akan
menjalani rawatan dan menerima ubat yang sama seperti pesakit OCD
. Namun, kadangkala rawatan ini tidak berkesan kepada pesakit
hoarding disorder.

Pesakit perlu mempunyai stretegi sendiri untuk melawan nafsu masing-masing. Antaranya adalah elakkan daripada kerap membeli barang sewaktu keluar rumah.

Perubahan ini perlukan motivasi, komitmen dan juga kesabaran. Penyakit ini juga tidak akan pulih serta-merta dan perlukan masa selama berbulan-bulan.

Lama-kelamaan, individu tersebut akan mampu kurangkan barang, mengemas dan menyusun barang-barang mereka. Walau bagaimanapun, relaps mungkin berlaku pada masa hadapan.

Oleh itu, pesakit perlu ada pelan tambahan untuk atasi masalah yang sama jika ia berlaku semula pada tahun yang akan datang.

Pada akhir intervensi, pesakit
hoarding disorder
 mungkin tidak dapat pulih sepenuhnya. Tapi mereka dapat mengawal tingkah laku mereka dan lebih memahami penyakit yang mereka alami.


Patah Tulang Belikat? Ini Keadaan Yang Perlu Anda Fahami

Sakit tulang belikat? Mungkin anda alami masalah patah tulang belikat. Ini yang perlu anda fahami tentang keadaan tersebut. Jangan pandang remeh.

Definisi

Apa itu Patah Tulang Belikat?

Skapula atau tulang belikat adalah
struktur tulang
yang terdapat pada bahagian atas belakang badan yang menghubungkan lengan atas ke dinding dada (toraks).

Ia juga membentuk bahagian soket bersama bahu yang menghubungkan lengan atas (humerus) ke soket (glenoid). Cuaran akromion dan korakoid adalah benjolan tulang yang terdapat pada bahagian atas skapula, dan mereka berfungsi untuk menyambung skapula ke tulang selangka (klavikel).

Skapula dikelilingi oleh lapisan otot tebal yang bertanggungjawab untuk
pergerakan sendi
 bahu yang lancar.

Daya kekuatan yang besar biasanya diperlukan untuk memecah atau mematahkan tulang belikat; oleh itu, profesional penjagaan kesihatan akan meneroka kecederaan lain apabila pesakit mempunyai tulang belikat yang patah.

Keretakan (pecah) telah dilaporkan di banyak kawasan tulang yang terdiri daripada skapula.

Apakah kebarangkalian Patah Tulang Belikat?

Tulang belikat (skapula) jarang sekali dapat dipatahkan (tulang patah juga dipanggil keretakan).

Daripada semua jenis patah tulang, tulang belikat patah berlaku kurang dari 1%. Keretakan skapula berlaku lebih kerap pada lelaki muda berumur 25 hingga 45 tahun kerana aktiviti dan trauma yang mereka hadapi.

Ini berlaku dengan aktiviti sukan, kemalangan kenderaan bermotor, dan lain-lain bentuk trauma tumpul.

Sila berbincang dengan doktor anda untuk mendapatkan maklumat lanjut.

Simptom-simptom

Apakah simptom-simptom Patah Tulang Belikat?

Tanda-tanda umum bagi patah adalah:

Kesakitan yang teruk apabila anda cuba menggerakkan lengan anda

Ketidakupayaan untuk mengangkat lengan anda ke atas kepala anda

Bengkak, lebam, dan geseran kulit di bahagian belakang bahu (belikat) anda

Kecederaan lain, terutamanya yang disebabkan oleh trauma, boleh menunjukkan simptom yang sama seperti tulang belikat patah. Semua jenis patah tulang adalah serius, jadi adalah penting untuk segera berjumpa dengan doktor jika anda mengalami sebarang simptom di atas.

Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan tentang apa-apa simptom, sila berjumpa dengan doktor anda.

Bila saya harus berjumpa doktor?

Jika anda mempunyai sebarang tanda atau simptom yang disenaraikan di atas atau mempunyai sebarang pertanyaan, sila berunding dengan doktor anda. Tubuh setiap orang bertindak secara berbeza.

Adalah dinasihatkan untuk anda membincangkan dengan doktor tentang apa yang terbaik untuk keadaan anda.

Punca

Apakah punca Sakit Tulang Belikat?

Keretakan skapula adalah disebabkan oleh trauma langsung yang melibatkan sejumlah besar daya tenaga atau kekuatan. Kecederaan berkaitan lain pada dinding dada, paru-paru, dan bahu juga berlaku dalam 80% kes tulang patah.

Penyebab umum keadaan ini termasuklah:

Kemalangan
 kenderaan bermotor

Terjatuh
dengan trauma
 langsung ke bahu

Terjatuh ke lengan yang terentang keluar

Trauma langsung seperti dari kayu besbol atau tukul

Faktor-faktor Risiko

Apakah yang meningkatkan risiko saya kepada Patah Tulang Belikat?

Sila berbincang dengan doktor anda untuk mendapatkan maklumat lanjut.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Patah Tulang Belikat didiagnosis?

Seorang doktor akan dapat mendiagnosis keadaan ini selepas pemeriksaan fizikal dan ujian imbasan yang menyeluruh.

X-ray bahu dan dada akan diambil.

Imbasan CT perut dan dada kadang-kadang dijalankan untuk menilai sebarang kecederaan lain.

Imbasan MRI atau CT bahu kadang-kadang diperlukan untuk mendiagnosis soket bahu (glenoid) yang retak/patah.

Keretakan skapula kadang-kadang ditemui semasa penilaian yang terperinci selepas trauma umum akibat terjatuh, kemalangan kenderaan motor, atau trauma langsung.

Bagaimana pesakit dirawat?

Rawatan selain pembedahan

Keadaan ini k
ebanyakannya boleh dirawat tanpa pembedahan. Anda akan diberikan anduh untuk mengekalkan bahu di tempatnya sementara tulang sembuh.

Doktor akan memberikan preskripsi untuk terapi fizikal bagi membantu meningkatkan pergerakan anda, mengurangkan kekakuan dan kesakitan.

Anda diarahkan untuk merehatkan bahu sehingga ia bersedia untuk terapi fizikal. Terapi fizikal selalunya dilakukan sehingga anda mendapat semula mobiliti penuh bahu anda.

Doktor anda akan memberitahu bilakah waktu yang sesuai untuk menanggalkan anduh anda. Ini biasanya berlaku apabila sakit tulang belikat anda telah hilang.

Pembedahan

Jenis keretakan tulang tertentu mesti dirawat dengan pembedahan. Antaranya::

Keretakan di mana glenoid telah teralih

Keretakan leher skapula yang teruk

Keretakan akromion yang menyebabkan tulang lengan atas bergeser dengannya

Anda akan diberikan anestesia
. Pakar bedah akan meletakkan tulang semula pada jajaran asal dan boleh melampirkannya bersama-sama dengan plat logam, skru, atau wayar.

Sama seperti rawatan selain pembedahan, pembedahan akan diikuti dengan rehat, dan kemudiannya terapi fizikal sehingga mobiliti penuh pulih semula.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Patah Tulang Belikat?

Oleh sebab biasanya keretakan tulang bahagian ini sering kali dikaitkan dengan kecederaan lain yang mengancam nyawa, pesakit harus diperiksa dengan baik di jabatan kecemasan hospital.

Halang pergerakan tangan sesegera mungkin. Jangan gerakkannya. Ini boleh dilaksanakan dengan kain anduh yang disangkut di atas leher dan siku yang bengkok, yang memegang
bahagian lengan
 yang terjejas supaya kekal dekat dengan badan.

Letakkan ais ke kawasan itu untuk mengurangkan bengkak dan ketidakselesaan.

Letakkan ais selama 20 minit pada satu masa, dan elakkan sentuhan langsung ais
kepada kulit
.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Minuman Terbaik Cuaca Panas

Musim panas memberi inspirasi kepada kita untuk minum lebih banyak. Mendapatkan penghidratan yang cukup pada hari-hari panas ini adalah penting untuk menyejukkan diri dan menyegarkan diri. Tetapi apakah minuman musim panas yang terbaik? Anda mungkin mahu mengelakkan minuman dengan bahan kimia atau bahan-bahan yang boleh menjejaskan badan anda atau mengurangkan penghidratan.

Minuman musim panas 1: Air sejuk

Mulakan dengan yang paling mudah, minuman sihat boleh menyegarkan kita.
Air sejuk menghidrat, menyejukkan, dan menyegarkan anda.
 Anda boleh membuat rasa air anda lebih menarik dengan menambahkan sepotong lemon, limau, atau oren. Jika anda sering minum air paip, anda harus memastikan bahawa air paip anda mempunyai tahap komponen / bahan cemar yang rendah.
Anda boleh membeli sistem penapisan (walaupun jenis botol yang mampu dimiliki) untuk membersihkan air anda.

Minuman musim panas 2:
Air dengan rasa semula jadi

Air berperisa jenis ini – tanpa kalori dan tiada pemanis alternatif. Jika anda tidak mengambil berat untuk minum air kosong, cuba ini. Jika rasanya baik untuk anda, anda akan lebih cenderung untuk minum lebih daripada itu – dan lebih tinggal terhidrat. Satu perkara yang perlu diingat dengan perisa tiruan adalah hanya beli daripada jenama yang anda percayai.

Teh ais

Teh mempunyai banyak sebatian yang berguna yang boleh menyegarkan dan membuat anda sihat.
Mencari versi bukan berkafein jika anda minum teh sepanjang hari
. Banyak pilihan rasa menanti anda di kedai-kedai runcit  dan pasaran khusus. Jika anda berkeras untuk pemanis teh anda, kurangkan jumlah pemanis citarasa anda akan bertolak ansur.

Kopi ais

Jika anda biasa minum kopi panas, meriahkan hari anda: kopi ais!
Yang paling rendah kalori untuk diminum adalah hitam,
 atau menambah renjisan atau dua susu rendah lemak atau berperisa, krimer bebas lemak.

Jus

Semua jus semulajadi tanpa gula tambahan bukan sahaja menyediakan penghidratan
 tetapi juga nutrien penting untuk membolehkan anda sentiasa aktif dalam cuaca panas. Periksa label pada botol jus dan pastikan ia “100 peratus jus tanpa gula tambahan”.


Ada Kesan Hitam Melekat Pada Seterika Lama? Cuba 6 Cara Ini Hilangkan Kotor Pada Iron!

Seterika lama biasanya mempunyai kesan hitam atau hangus pada bahagian bawahnya. Ia kadangkala boleh meninggalkan kesan pada pakaian yang telah digosok. Bagaimanakah cara hilangkan kesan terbakar pada seterika ini? Ikuti petua yang ingin kami kongsikan melalui penulisan di bawah ini.

Untuk mendapatkan lebih banyak info berkenaan Habit Sihat, anda boleh klik
di sini
.

Cara hilangkan kesan terbakar pada seterika lama di rumah

Cuba lihat tapak seterika di rumah anda, adakah ia masih berkilat atau sudah hitam?

Seterika yang sudah agak lama biasanya mempunyai tapak yang berwarna hitam disebabkan kuantiti penggunaannya.

Oleh itu, anda boleh cuba menghilangkan warna hitam pada seterika dengan menggunakan kaedah-kaedah di bawah ini.

#1. Guna span magik

Span
 magik agak berbeza dengan span biasa. Ia mempunyai permukaan yang lebih halus dan juga lebih lembut.

Span ini boleh digunakan untuk menghilangkan kesan hitam pada seterika lama anda.

Caranya amat mudah, hanya sapukan sedikit sahaja krim pencuci pinggan pada span dan gosok tapak seterika anda sehingga warna hitam tersebut hilang.

Bagi mereka yang tidak tahu di mana hendak mendapatkan
span
 ini, pergi sahaja ke kedai-kedai serbaneka berdekatan rumah anda.

#2. Sental dengan
baking soda

Baking soda
 juga berkesan sebagai
cara bersihkan seterika
untuk menghilangkan kesan hitam pada
iron
 anda.

Caranya ialah:

Ambil beberapa helai kain lembap dan letakkan span di atasnya.

Kemudian, hidupkan seterika dan taburkan serbuk
baking soda
 di atas permukaan seterika.

Gosok
baking soda
 tersebut dengan menggunakan kain dan span yang disediakan tadi. Sila berhati-hati kerana seterika mungkin boleh memanaskan kain yang anda pegang.

Setelah itu, tutup suis seterika dan tunggu sehingga ia sejuk sebentar.

Ambil sehelai kain bersih dan lap kotoran yang telah tertanggal pada permukaan seterika.

#3. Tanggalkan kesan hitam seterika lama dengan kertas pasir

Satu lagi cara lain yang boleh anda guna untuk menghilangkan
daki
 hitam pada seterika adalah dengan menggunakan kertas pasir.

Caranya juga amat mudah. Anda hanya perlu memanaskan seterika dan terus gosok permukaannya dengan kertas pasir.

Gosok dengan menggunakan kertas pasir kasar terlebih dahulu, kemudian barulah bertukar kepada kertas pasir yang lebih halus.

Namun ingat, alas kertas pasir dengan kain atau span terlebih dahulu bagi mengelakkan kejadian
melecur
.

#4. Guna ubat gigi

Ubat gigi
 pun boleh hilangkan warna hitam pada seterika? Ya, percaya atau tidak ia sememangnya boleh membantu anda membersihkan kesan hangus pada tapak seterika.

Anda hanya perlu meletakkan
ubat gigi
 pada kesan hangus tersebut dan biarkan seketika terlebih dahulu.

Kemudian, ambil kain bersih dan gosok permukaan seterika sehingga warna hitam mula luntur.

Anda boleh membuat langkah ini beberapa kali untuk mendapatkan hasil yang lebih memuaskan dan berkesan.

#5. Gosok seterika lama guna garam

Garam
 dapur juga boleh digunakan bagi menanggalkan warna hitam seterika anda.

 Anda hanya memerlukan sekitar segenggam garam dan kerajang aluminium (
aluminium foil
).

 Mula-mula, taburkan garam di atas kerajang aluminium.

Kemudian, buka suis seterika dan panaskannya dengan suhu yang paling tinggi.

Setelah itu, gosokkan seterika pada
garam
 di atas kerajang aluminium tadi. Lakukan langkah ini beberapa kali sehingga kesan hitam mula menghilang.

#6. Lilin

Lilin
 juga boleh membantu menghapuskan kesan hangus yang ada pada seterika lama di rumah. Caranya lebih kurang sama dengan cara-cara membersihkan seterika di atas sebelum ini.

Mula-mula, buka suis seterika dan panaskannya seketika. Kemudian, ambil sebatang lilin dan gosokkan pada permukaan seterika sehingga lilin cair.

 Setelah itu, tenyeh atau gosok seterika pada kain buruk atau apa-apa kain bersih yang sudah tidak digunakan lagi.

Kain yang sudah melekat dengan
lilin
 tidak boleh digunakan lagi dan seharusnya dibuang sahaja.

Kesimpulan

Sekarang anda telah tahu 6 cara untuk hilangkan kesan hitam atau hangus yang ada pada seterika anda.

Jika kesan hitam ini berjaya dihilangkan, ia tidak lagi menyebabkan kesan pada pakaian anda apabila digosok.

Selain itu, seterika juga akan lebih cantik, bersih, berkilat dan tampak seperti seterika baharu.

Selamat mencuba!


Pernah Ambil Pil Perancang, Kini Ingin Hamil Semula, Ini Cara Nak Tahu Bila Waktu Subur!

Tertanya-tanya bila anda akan kembali subur
setelah mengambil pil perancang?
 Anda mungkin tidak tahu, kesuburan wanita akan kembali semula dalam tempoh tertentu bergantung kepada kaedah perancang kehamilan yang anda gunakan.

Sebagai contoh, waktu kembalinya kesuburan wanita adalah berbeza
bagi mereka yang mengambil pil perancang kehamilan
 dengan mereka
yang menggunakan kondom wanita
.

Kaedah perancang kehamilan berbeza menentukan tempoh yang berbeza untuk anda kembali hamil.

Berikut adalah tempoh kesuburan wanita mengikut kaedah perancang kehamilan yang digunakan.

Kaedah perancang kehamilan dan waktu anda kembali hamil

#1. Kaedah perancang kehamilan penghalang atau semula jadi

Bagi wanita yang menggunakan kaedah perancang kehamilan berbentuk penghalang seperti kondom, kondom wanita,
spermicide
 atau diafragma, anda akan kembali subur dalam tempoh segera.

Ini bermaksud anda akan terus mendapat kehamilan sejurus selepas melakukan seks tanpa penggunaan kaedah-kaedah ini di lain waktu.

Ini kerana, kesemua kaedah penghalang sperma seperti ini telah menghalang sperma daripada sampai ke bahagian telur atau ovum wanita.

Tambahan pula,
penggunaan alat pencegah kehamilan seperti kondom
 ini boleh melindungi diri anda daripada risiko jangkitan seksual. Sesetengah jangkitan seksual boleh menyebabkan ketidaksuburan pada wanita!

#2. Kaedah perancang kehamilan gabungan

Ada juga wanita yang menggunakan kaedah kawalan kelahiran gabungan sebelum ini, namun tertanya-tanya bilakah mereka akan kembali subur.

Kaedah kawalan kelahiran gabungan menggunakan beberapa kaedah berbeza untuk mencegah kehamilan.
Ini termasuklah penggunaan pil perancang,
patch dan juga gegelung.

Kesemua kaedah ini mempunyai hormon estrogen dan juga progestin.

Bagi anda yang menggunakan kaedah ini, tubuh anda akan kembali subur dalam tempoh beberapa minggu setelah anda menghentikan pengambilan gabungan pil tersebut.

Ia juga boleh mengambil masa antara 1 hingga 3 bulan untuk kembali hamil.

Kajian menunjukkan bahawa setengah daripada wanita yang menggunakan kaedah ini akan kembali hamil dalam tempoh 3 bulan setelah menghentikannya.

Ada juga wanita yang kembali hamil setelah 12 bulan menghentikan penggunaannya.

#3. Peranti intrauterin atau IUD

Terdapat dua jenis IUD yang digunakan oleh wanita untuk mencegah kehamilan
iaitu IUD hormon seperti Mirena dan Skyla, atau IUD bukan hormon (tembaga) seperti ParaGard.

Sebarang penghentian penggunaan IUD perlu dilakukan oleh doktor perubatan bertauliah, dan jangan sesekali melakukannya sendiri di rumah.

Bagi wanita yang menghentikan penggunaan IUD, kesuburan mereka untuk hamil akan kembali dengan cepat. Tempoh yang diambil untuk kembali subur biasanya hanya dalam waktu 1 bulan sahaja.

Untuk lebih memudahkan anda mengingatinya, kesuburan anda akan kembali semula
selepas kitaran haid pertama sejurus IUD tersebut dikeluarkan.

#4. Nexplanon: Kaedah kawalan kesuburan wanita melalui implan hormon

Nexplanon adalah satu-satunya implan kawalan kelahiran yang menggunakan hormon progestin.

Nexplanon akan melepaskan progestin dalam tempoh tiga tahun selepas penggunaannya. Implan ini boleh dikeluarkan pada bila-bila masa dalam tempoh tiga tahun selepas penggunaan.

Sama seperti IUD, wanita akan kembali subur dengan pantas sejurus implan Nexplanon ini dibuang.

Biasanya ia akan mengambil masa hanya dalam tempoh 1 bulan sahaja untuk kembali hamil.

Tempoh penggunaan Nexplanon sama ada sekejap atau lama tidak mempengaruhi kecepatan anda untuk kembali hamil.

#5. Depo Provera: Kaedah perancang kehamilan wanita melalui suntikan

Depo Provera adalah sejenis suntikan yang membantu wanita mencegah kehamilan daripada berlaku dalam tempoh 12 minggu atau 3 bulan.

Bagi mereka yang menggunakan kaedah rancang kehamilan ini, anda mungkin mengambil masa yang lebih lama untuk kembali hamil berbanding kaedah-kaedah perancang yang lain.

Pengeluar Depo Provera mencadangkan agar anda menghentikan pengambilan suntikan ini dalam tempoh 1 tahun sebelum anda ingin kembali hamil.

Ini kerana, walaupun suntikan ini tidak lagi membantu mencegah kehamilan dalam masa 3 bulan selepas penggunaan, hormon daripada suntikan ini masih lagi berada dalam tubuh anda kerana ia disuntik pada otot anda.

Oleh sebab itu, anda mungkin mengambil masa yang lebih lama untuk hamil walaupun telah lama menghentikan suntikan Depo Provera ini.

Kembalinya kesuburan wanita tidak menyebabkan anda terus hamil

Walaupun kesuburan wanita akan kembali semula setelah berhenti
menggunakan kaedah perancang seperti di atas
, ia tidak bermakna bahawa anda akan terus hamil.

Ada yang mungkin akan hamil dalam tempoh 1 bulan, malah ada juga yang perlu menunggu sehingga 1 tahun untuk kembali hamil.

Ini kerana, bukan hanya kaedah perancang yang mempengaruhi tempoh kesuburan tersebut, tetapi ia juga melibatkan faktor-faktor lain seperti umur, kesihatan dan gaya hidup anda.


5 Tip Penting Ketika Buang Air Di Tandas Awam, Barulah Tak Geli Nak 'Melabur'!

Kita semua pasti pernah ‘tersangkut’ di dalam situasi terpaksa membuang air di tandas awam tetapi terbantut ekoran jijik. Bukan anda sahaja yang fikir begitu kerana majoriti mangkuk tandas atau jamban di tempat awam
 memang kotor, kuning dan berbau
!

Sekiranya anda masih berada di dalam situasi sama di masa depan, ada beberapa tip yang penting jika terpaksa pergi ke tandas awam.

Untuk mendapatkan lebih banyak informasi tentang Habit Sihat, anda juga boleh klik
di sini
.

Kenapa tandas awam banyak tidak bersih?

Tandas adalah tempat di mana individu melepaskan hajat atau lebih tepat lagi, mengeluarkan najis dari tubuh badan dan kita semua mungkin mengunjungi tempat ini lebih daripada sekali sehari.

Seperti mana yang kita semua tahu,
tandas juga penuh dengan mikrob
 termasuk bakteria dan virus terutama di kawasan sekitar jamban anda kerana ia sangat sesuai dijadikan sebagai habitat.

Apa yang lebih menakutkan adalah mikrob itu sangat mudah tersebar dan terjangkit pada manusia sekali gus menjejaskan bukan sahaja aspek kebersihan malah kesihatan diri masing-masing.

Baca lagi artikel berkaitan:

Tahukah Anda Sesuatu yang Jauh Lebih Kotor Berbanding Tempat Duduk Tandas?

Lap Punggung Dengan Tisu Tandas Terbukti Tak Bersih, Tiba Masa Untuk STOP Guna!

Jika jamban di rumah anda itu sendiri sudah kotor, kuning dan berbau, bagaimana pula keadaan di tandas awam? Ia mungkin berlipat kali ganda lebih teruk
berbanding tandas di kediaman anda
.

Alasannya, tandas awam itu adalah hak milik semua orang lantas tentu sahaja akan digunakan oleh ramai individu. Tanpa tertib dan cara penggunaan yang betul, ia akan menjadi tidak selamat.

Akibatnya, ramai orang yang cenderung mengelak lalu menahan daripada ‘membuang’ di tempat awam.

Bagaimana jika anda terpaksa untuk guna?

Walaupun anda sudah cuba mengelak daripada
membuang air di tempat awam
, mungkin akan ada situasi di mana ia terpaksa dibuat kerana cuma ada satu tandas berdekatan ketika anda tidak lagi mampu menahan untuk membuang air.

Tenang, anda masih boleh menjaga kebersihan dan kesihatan di tandas awam dengan cara berikut:

#1. Elakkan tandas duduk dan cari jamban cangkung

Pertama dan paling penting, tolong cuba untuk elakkan mangkuk tandas jenis duduk dan
 cari yang jenis cangkung
. Kenapa? Ini kerana ia mungkin menyelamatkan anda daripada anasir bahaya!

Untuk pengetahuan anda semua, mangkuk jamban wujud jutaan jenis mikrob termasuk yang akan memicu jangkitan kelamin seperti herpes, sifilis dan trikomoniasis akibat sentuhan kulit.

Dalam usaha untuk mengelakkan sentuhan kulit dan mangkuk jamban secara langsung, anda turut boleh
menggunakan jamban jenis cangkung
yang sudah tentu jauh lebih bersih dan selamat.

#2. Curahkan air untuk cuci mangkuk tandas

Sekiranya terpaksa
menggunakan jamban jenis duduk
, jangan terus panik dan segera cari sumber air bersih sama ada daripada bidet atau baldi. Kemudian, curahkan sahaja air tersebut ke mangkuk jamban untuk menyingkirkan segala anasir kurang menyenangkan.

#3. Gunakan tisu untuk lap mangkuk tandas

Buat anda yang tidak suka rasa basah atau lembap pada paha ketika
duduk di mangkuk jamban
, ia boleh diselesaikan dengan cara mengelap kawasan yang basah itu dengan tisu. Namun, jangan pula buang tisu itu terus ke dalam jamban kerana ada risiko ia tersumbat.

#4. Lapikkan mangkuk tandas dengan sesuatu

Anda tidak mahu langsung sentuh bidet, baldi, gayung atau tisu di tandas awam kerana risau kalau ia akan mengotorkan tangan dan jari? Maka, lapikkan mangkuk jamban itu dengan sesuatu.

Sesuatu yang dimaksudkan mungkin
 termasuk tisu, kain, tuala
 atau apa-apa sahaja objek terutama diperbuat daripada fabrik asalkan ia mampu menyerap air serta mencegah anasir tidak baik.

#5. Jangan sesekali cuba buat benda berbahaya

Ada juga individu yang gemar melakukan
perkara bahaya di dalam tandas awam
, contohnya mencangkung di atas mangkuk tandas kerana ingin mengelak daripada duduk di situ.

Sebenarnya, perbuatan ini tentu sahaja boleh dikategorikan sebagai kerja ‘gila’ atau ‘bodoh’ kerana ia boleh menyebabkan anda tergelincir malah tercedera akibat kemalangan yang bakal terjadi.

Ataupun, turut wujud individu tidak kira lelaki atau wanita yang gemar membuang air kecil berdiri dan itu mungkin masih normal jika dibandingkan dengan berdiri semasa membuang air besar.

#6. Tahan, buang air di rumah lebih selesa!

Akhir sekali, anda mungkin hanya perlu
menahan daripada membuang air
 ketika berada di luar rumah dan menyelesaikan urusan peribadi di tandas rumah sendiri yang sudah tentu jauh lebih selesa.

Namun, ia amat tidak disarankan oleh pakar kerana ia akan merosakkan sistem perkumuhan anda!